AU u BiH i Prcić pod istragama: Tužilaštvo TK zatražilo pomoć od institucija SAD\nTužilaštvo Tuzlanskog kantona od novembra 2020. godine radi na predmetu Američki univerzitet u BiH kada je izvršen pretres prostorija koje koristi AU u BiH i privatnog stana u kojima su pronađene odštampane diplome studenata. Osnivač tog univerziteta Denis Prcić koje istražuju tri tužilaštva ima status osumnjičenog, potvrđeno je iz Tužilaštva TK za Patriju.\nPiše: Amra Vrabac za NAP\nPodsjećamo, Prcića je Tužilaštvu TK prijavila veća grupa studenata od kojih je tražio dodatnih 1.500 KM za navodnu reakreditaciju AU u BiH što je uslovljavao izdavanjem diploma. Neki su pristali platiti i dobili su diplome, dok studenti koji nisu platili još uvijek nisu dobili diplome.\n„U predmetu vezanom za Američki univerzitet u BiH Tužilaštvo TK u saradnji sa Sektorom kriminalističke policije-odsjek za borbu protiv privrednog kriminaliteta i korupcije MUP-a TK, obavlja niz istražnih radnji. U toku su saslušanja većeg broja osoba u svojstvu svjedoka, a do sada je saslušano više od 130 osoba. Putem međunarodne pravne pomoći Tužilaštvo se obratilo nadležnim institucijama u Sjedinjenim Američkim Državama radi prikupljanja određenih dokaza relevantnih za krivični postupak“, navode iz Tužilaštva TK u odgovoru za NAP.\nKako nam je dalje potvrđeno Općinski sud Tuzla je na prijedlog Tužilaštva proveo postupak sudskog obezbjeđenja dokaza.\n„Radi se o materijalnoj dokumentaciji koja je izuzeta iz Univerziteta tokom obavljenih pretresa, između ostalog, i diplome studenata, evidencije i druga dokumentacija potrebna za verifikaciju diploma, kako bi se obezbijedila zakonitost dokaza koji se koriste u krivičnom postupku, a s druge strane kako bi se originalna dokumentacija vratila Univerzitetu i da na taj način studenti dalje mogu ostvarivati svoja prava vezana za studiranje i izdavanje diploma. Sudskim obezbjeđenjem dokaza Tužilaštvu je osigurano da se kopije koje su vjerne originalima dokumenata mogu koristiti u daljem toku krivičnog postupka kao dokazni materijal. Na ovom ročištu sud je donio rješenje da se dokumentacija i originalne diplome studenata, sa potpisima dekana i rektora, vraćaju AU BiH kako bi iste bile dodijeljene osobama na koje glase“, navode iz Tužilaštva TK.\nIako već mjesecima traje istraga, a skoro svi procesi i nastava su zaustavljeni na AU u BiH, konačne tužilačke odluke u ovom slučaju još uvijek nema. S obzirom da i Tužilaštvo KS i Tužilaštvo BiH vode istrage o radu AU u BiH, izdavanju diploma, te drugim neregularnostima vezanim za Prcića i njegov privatni univerzitet, uspostavljena je saradnja sa Tužilaštvom TK.\nKada je riječ o Tužilaštvu BiH istraga se vodi o izdavanju diplome prvom čovjeku OSA-e Osmanu Mehmedagiću koji je nakon pništenja jedne fakultetske diplome, priložio drugu ali ovog puta sa AU u BiH. Istraga je pokazala da je Mehmedagić naknadno upisan u matične knjige fakulteta što je falsifikat i krivično djelo.\nIstraga Državnog tužilaštva otvorila je i druga pitanja o samom radu Prcićevog univerziteta u Sarajevu gdje nikada nije imao dozvolu za rad (osnovan je u TK), a upisivao je stotine studenata, dok su među profesorima i dekanima bili ljudi iz vrha politike, odbrane, sigurnosti. Mnogi od njih danas ne žele da im se imena vežu za AU u BiH ili tvrde da već godinama nemaju nikakve poveznice sa Prcićem. Patria je ranije objavila imena predavača i profesora na AU u BiH, a istrage bi mogle pokazati kako su svjesno učestvovali u nezakonitim radnjama.\nAU u BiH u Sarajevu nikada nije imao vlastite prostorije več je prostor iznajmljivao, a iako je njegov legitimitet bio upitan to nije spriječilo Prcića da ostvaruje saradnju i potpisuje sporazume sa ministarstvima, institucijama, organizacijama iz policijskog i sigurnosnog sektora. Široka mreža uvezanih struktura koja je bila pokriće za nelegalan rad Prcića u Sarajevu gdje mu je tržište bilo veće i primamljivije polako izlazi na površinu.


Mnoge žene vrlo dobro znaju da pronalaženje idealne haljine nije nimalo lak zadatak. Međutim, dizajn studio "Nervous System" proizveo je inovativne haljine budućnosti koje se prilagođavaju ženskom telu, i to koristeći 3D tehnologiju štampanja, ali i potpuno novi dizajn i proizvodni proces pod nazivom Kinematics, koji je takođe razvio ovaj studio.\nAutori Kinematics opisuju kao "sistem za 4D štampanje koji stvara kompleksne i rasklopive oblike sastavljene od zglobnih modula”, a osnovna odlika odeće nastale na ovaj način je potpuna prilagodljivost telu. Stoga ovu haljinu kreatori nazivaju i "4D haljina", a zbog njenih naprednih karakteristika proces štampanja traje čak 48 sati, a košta neverovatnih 3.000 dolara.\nZa razliku od prethodnih 3D odevnih predmeta, Kinematics haljina je fleksiblina i prati konture tela zahvaljujući činjenici da materijal koji se koristi za izradu ove haljine nije homogen, te varira u čvrstoći, fleksibilnosti i izgledu, što nije slučaj sa tradicionalnim tkaninama.\nVelika prednost ove haljine ogleda se i u tome što se tradicionalna odeća pravi u dve dimenzije dok je telo trodimenzionalno, a Kinematics odeća se stvara u tri dimenzije na osnovu skenova tela i ne zahteva nikakvo sastavljanje ili spajanje nakon štampanja.\nHaljina budućnosti je napravljena od čak 2279 delova koji se međusobno povezuju sa 3316 kopči, a sve to dozvoljava telu kretanje u svim pravcima, bez umanjenja komfora. O potencijalu ovog rešenja najbolje svedoči činjenica da je Muzej savremene umetnost u Njujorku (MoMa) uvrstio ovu haljinu u svoju stalnu kolekciju.\n"Veoma sam zainteresovana za haljine budućnosti koje će biti ličnije i moći će da se prilagode vama i vašem telu jer skeniranje tela, nove vrste dizajna i tehnike izrade otvaraju sve veće mogućnosti u izradi odeće", kaže jedan od osnivača i kreativni direktor "Nervous System" studija Džesika Rozenkranc.\nOvaj studio se nalazi u Masačusetsu i do sada se bavio izradom aplikacija za smart telefone i tablete koje pomažu korisnicima da kreiraju izgled i veličinu svoje haljine u skladu sa sopstvenim dimenzijama. Tako koristeći aplikaciju, korisnici mogu menjati stil, veličinu, izgled, ali i elastičnost haljine.\nUkoliko želite da vidite kako sve to izgleda u praksi i kako funkcioniše procedura izrade odeće budućnosti, na sajtu Nervous System-a možete započeti sopstveni projekat i sami kreirati nacrt vlastite Kinematics odeće. Aplikacija koristi tehnologiju modeliranja tela BodyLabs-a, pa tako dobijeni oblik okvirno predstavlja vaše telo. Aplikacija vam omogućava izmenu siluete odeće, kao i pojedinačnih sastavnih delova, a kada završite sa modeliranjem možete i kupiti svoj dizajn u Nervos Systemu.\nDizajn, Lifestyle, 3D haljine, Kinematics haljina, Nervous System, 3D štampač, 3D odevni predmeti, Džesika Rozenkranc, Odeća budućnosti, 4D haljina, Haljine


Press Online :: Hronika :: ČETVOROSTRUKI UBICA OSTAJE IZA REŠETAKA Marjanu Vujačiću produžen pritvor za još tri meseca / print=true\nApelacioni sud u Beogradu produžio je za još tri meseca pritvor Podgoričaninu Marjanu Vujačiću (34), osumnjičenom za ubistvo Jugoslava Cvetanovića u septembru 2017. u Vranju, kao i niz drugih krivičnih dela.\n"Pritvor mu je produžen zbog postojanja opasnosti od bekstva, kao i okolnosti koje ukazuju na to da bi mogao da ponovi krivično delo", rekla je za Tanjug portparol suda Mirjana Piljić.\nOn je uhapšen u Novom Sadu u junu, a prema ovoj odluci suda pritvor može da mu traje do 8. decembra, do kada se očekuje i odluka tužilaštva o optužnici protiv njega.\nU Tužilaštvu za organizovani kriminal za Tanjug kažu da se Vujačić tereti za krivična dela: udruživanje radi vršenja krivičnih dela, falsifikovanje isprave i zloupotreba službenog položaja u pomaganju.\nDodaju da u njegovom slučaju tužilaštvo saradjuje sa nadležnim organima u Crnoj Gori, u skladu sa propisima koji uredjuju pitanja medjunarodne pravne saradnje u krivičnim stvarima.\nVujačić je uhapšen u Novom Sadu zbog falsifikovanja isprava.\nMeđutim, nekoliko dana kasnije, srpska policija je saopštila da je osumnjičen za ubistvo Cvetanovića, ali i da bi mogao da bude odgovoran za jo tri ubistva, od kojih su dva počinjena u Crnoj Gori, a jedno u Holandiji.\nMediji su preneli da je reč o likvidacijama Veselina Kalezića u novembru 2018. i Mila Ilića, krajem aprila ove godine u Podgorici.\nTakođe, postoje indicije da je u Amsterdamu likvidirao Gorana Tasića Gokčeta.\nUbijeni Cvetanović je rodjeni brat Sae Cvetanovića, optuenog za ubistvo Nikole Bojovića, rođenog brata Luke Bojovića, koji je u zatvoru u paniji.\nSaša Cvetanović je u Beogradu u pritvoru i čeka pravosnažnost presude kojom je osuđen na 30 godina zatvora zbog ubistva Bojovića.


Pretraga po temi:\nVulin za vreme pandemije raspisao nabavku za proveru sopstvenog rejtinga\nMinistarstvo odbrane je u jeku vanrednog stanja zbog pandemije novog virusa korona raspisalo na desetine javnih nabavki, među kojima su dve posebno zanimljive. Naime, pre tri dana, ministarstvo Aleksandra Vulina odlučilo je da na tenderu zatraži usluge ispitivanja „rejtinga ministra“, i medija monitoringa.\nTužilaštvo pokrenulo postupak u vezi sa slučajem Vulin - Nedeljnik\nTužilaštvo za Visokotehnološki kriminal pokrenulo je postupak tokom koga će ispitati da li je ministar odbrane Aleksandar Vulin nezakonito došao do elektronske prepiske između urednika Nedeljnika Veljka Lalića i bivšeg ministra odbrane Dragana Šutanovca. Lalić za Raskrikavanje kaže da ga do sada niko iz ovog tužilaštva nije pozvao da da izjavu.\nReporteri bez granica: Vlast u Srbiji da istraži navode o nadzoru mejlova novinara\nReporteri bez granica (RSF) pozvali su vlasti u Srbiji da istraže da li je vlada špijunirala i presretala elektronsku prepisku između bivšeg ministra odbrane Dragana Šutanovca i lista Nedeljnik. Na pitanje Raskrikavanja da li će istražiti slučaj, Tužilaštvo za visokotehnološki kriminal ne odgovara već nekoliko dana.\nLalić: Sada se shvata obim prisluškivanja\nNakon što je ministar odbrane Aleksandar Vulin komentarisao „autorski tekst Dragana Šutanovca u Nedeljniku“, a koji zapravo nikada nije objavljen u tom listu, niti bilo gde drugo, javnost je burno reagovala i pozvala nadležne organe da ispitaju slučaj. Kako su mejlovi između urednika Nedeljnika i Dragana Šutanovca došli do Vulina, ko je prisluškivan i zašto - najvažnija su pitanja koja su se otvorila. Glavni i odgovorni urednik Nedeljnika Veljko Lalić za Raskrikavanje kaže da ne veruje u objašnjenje ministarstva da je načinjena „gruba greška“ i ovu nesmotrenu reakciju smatra poklonom svim medijima - „koji sada mogu da shvate obim prisluškivanja, ukoliko je jedan mejnstrim časopis na merama“.\nSpin vlasti i prorežimskih medija: Vulinov štrajk glađu kao nametnuta tema\nUoči velikog protesta nezadovoljnih građana koji je najavljen za 13. april, prorežimski tabloidi predvođeni Informerom su pustili priču o tome da će pojedini predstavnici vlasti - Aleksandar Vulin, Goran Vesić i tridesetak poslanika - stupiti u štrajk glađu od petka „zbog nasilja koje nad Srbijom sprovode Đilas, Obradović i Jeremić“. U međuvremenu su, međutim, svi odustali od ove ideje „nakon konsultacija sa predsednikom“. Novinarka Tamara Skrozza navodi da je štrajk glađu zapravo bio „koska“ koju su vlast i mediji bacili pred javnost kako bi se ona bavila nametnutim temama.\nGrađani bi ponovo u Vojsku Srpske jer “Srbija ponovo uvodi vojni rok”\nPortal Srpska info objavio je da su građani Republike Srpske u njihovoj anketi na pitanje ponovnog uvođenja vojnog roka većinom “imali pozitivne komentare” i bili “gotovo jednoglasni”. Povod im je kako pišu, ponovno uvođenje vojnog roka u Srbiji. Međutim, u Srbiji nema ponovnog uvođenja vojnog roka već se, kako je to objasnilo ministarstvo odbrane, radi o redovnom pozivanju vojnih obveznika prevedenih u rezervni sastav, starijih od 30 godina, koji nisu odslužili vojni rok i da će tokom godine biti “pozvano na obuku nekoliko stotina vojnih obveznika iz ove kategorije kako bi stekli osnovna vojnička znanja.”\nTabloidi izmišljaju naoružanje iz Rusije, Ministarstvo odbrane krije podatke\nNe prođe nedelja, a da neki od domaćih tabloida ne najavi skoru isporuku naoružanja iz Rusije - raketnog sistema, aviona, tenkova, helikoptera, oklopnih vozila. Realnost je, ipak, sasvim drugačija jer zvanični podaci govore o višestruko većoj pomoći Vojsci Srbije od zemalja članica NATO-a nego od Rusije. Dezinformisanju domaće javnosti doprinosi i gotovo potpuna zatvorenost Ministarstva odbrane koje krije ugovore i druge podatke koje novinari traže, pozivajući se na “vojnu tajnu”. To je slučaj i sa jedinom većom donacijom Ruske Federacije - šest polovnih aviona MIG-29 čije troškove remonta i modernizacije javnost još uvek samo nagađa.\nSrpski telegraf izveštava sa sastanka koji se još nije dogodio\nČim je stigao u Zagreb, američki ministar odbrane Džejms Matis je pitao gde je njegov srpski kolega i pobesneo kada je čuo da Vulin ne dolazi jer mu je zabranjen ulazak u Hrvatsku. Ovako o detaljima sastanka ministara odbrane u Zagrebu izveštava Srpski telegraf, navodeći i teme o kojima se razgovaralo i imena ljudi koji su predsedavali. Ipak, u tekstu postoji jedan „mali” problem - sastanak o kome pišu još se nije ni dogodio, a iz američkog Ministarstva odbrane za Raskrikavanje navode da su sve ove tvrdnje laž.\nKRIK pogrešno protumačio izveštaj Uprave\n„Insajder“ je juče objavio izveštaj Uprave za sprečavanje pranja novca o stanu ministra Aleksandra Vulina u kome su ključni podaci zatamnjeni. U njemu se pominje transakcija o kupovini nepokretnosti od 205.000 evra između dva fizička lica, u septembru 2012. godine. U vesti, novinari KRIK-a doveli su u vezu tu transakciju sa spornom kupovinom stana ministra Vulina, verujući da se ona odnosi upravo na to. Uprava je nakon toga izdala saopštenje u kojem je navela da se pomenuta transakcija zapravo ne odnosi na Vulina i njegov stan.


IVAN KECOJEVIĆ: Rasulo u Fuenlabradi\n14. 05. 2022. u 08:47\nFUDBALER Intersitija, prognozira drugu ligu Španije\nAmorebijeta – Ueska p/k X\nBurgos – Kartahena 1\nLUGO – FUENLABRADA 1\nVALJADOLID – PONFERADINA 1\nLeganes – Eibar 2\nALKORKON – LAS PALMAS 2\nMirandes – Ibica GG\nHIHON – ĐIRONA 1\nTenerife – Malaga p/k X\nOvijedo – Saragosa GG\nLugo ima pravu domaćinsku ekipu i znatno je bliži bodovima od Fuenlabrade, koja finiš sezone čak u „raspadu“. Nemogućnost da zadrži mesto u Segundi bio je znak najboljim igračima da napuste ekipu, odu na odmor ili pronađu angažman u boljim sredinama.\nPobedu na svojim terenima očekujem još od Valjadolida i Hihona. Valjadolid je u derbiju, na terenu Eibara, pružio najbolju partiju ove sezone i pobedio je direktnog konkurenta za plasman u viši rang sa 2:0. Sada kada je veoma blizu cilja, sav taj trud ne bi smeo da prospe protiv Ponferadine.\nVreme je da Hihonu konačno krene. Sa novim trenerom Abelardom ostao je neporažen je na teškom gostovanju Uesci. Međutim, ni to nije bilo dovoljno da se udalji od konkurenata za opstanak, koji su mu se primakli, posebno Sosijedad B. Za očekivati je da pred svojim navijačima reši goruće pitanje, kako bi turbulentnu sezonu dočekao spokojno.\nPre dva kola sam najavljivao buđenje Las Palmasa. Moja predviđanja su se obistinila, moj favorit je „preskočio“ na svom terenu oba rivala, Mirandes i Malagu. Posle ovih trijumfa, očekujem da sada zablista na strani protiv otpisanog Alkorkona.\nŠpanija klađenje kladionica Tip\nBOJAN ZAJIĆ: Stomačni virus „pokosio“ Bodo\n21. 05. 2022. u 11:08\nIVAN KECOJEVIĆ: Ponferadina još u „sedlu“\n21. 05. 2022. u 08:42\n20:21 GLUMILI U ISTOM FILMU: Gidrina žena bila je poznata glumica - venčali su se čak TRI puta


Izvor: Blic, 04.Okt.2018, 21:53\nEmina Jahović je u februaru saopštila javnosti da se razvodi, a u junu se zvanično rastala od supruga Mustafe Sandala, bogatog turskog pevača i producenta. "Scena", magazin koji izlazi četvrtkom uz "Blic" otkriva kako je bilo kada je Sandal saznao da je pevačica u vezi sa multimilionerom Sadetinom Saranom.\nMustafa Sandal hoće da oduzme decu Emini Jahović – zbog biznismena?\nVest da se Emina Jahović viđa sa turskim multimilijarderom Sadetinom Aranom odjeknula je kao bomba u turskim, ali i srpskim medijima. Međutim, to nije bilo najinteresantnije, a ono što je najviše uzbudilo tursku javnost je informacija da je pevačicu i milijardera upozao upravo Eminin bivši...


Novi vizuelni identitet Festivala autorskog filma Prolog\nNovi vizuelni identitet Festivala autorskog filma\nizuelni identitet 18. Festivala autorskog filma, koji se ove godine održava od 28. novembra do 5. decembra u Beogradu, inspirisan je snagom, neprestanom borbom za nezavisnost i autentični izraz, kao i borbom protiv prosečnosti.\nPlakat i celokupni vizuelni identitet ovog izdanja festivala kreirala je agencija „McCann Beograd“, čiji je ovo pro bono projekat.\nU glavnom programu festivala nalazi se 19 ostvarenja, među kojima su dobitnici „Zlatnog lava“ u Veneciji i „Zlatnog medveda“ u Berlinu. U takmičarskoj selekciji za dodelu nagrade „Aleksandar Saša Petrović“,Gran prija festivala koji nosi ime prema jednom od naših najvećih filmskih autora, nalazi se 12 ostvarenja.\nPogledajte trejler filma "Napad na Belu kuću"


Policija sprečava radikale i desničare da dođu do mesta održavanja festivala Mirdita - dobar dan, u Beogradu, 30. maja 2018. (Foto: Veljko Popović, Glas Amerike)\nFestival pod nazivom "Mirdita - Dobar dan", koji predstavlja kulturnu scenu Prištine u Beogradu, počeo je u sredu u beogradskom Centru za kulturnu dekontaminaciju. Peti po redu festival održan je dok su policijski kordoni blokirali okolne ulice, sprečavajući par stotina pripadnika desničarskih stranaka i udruženja, koji su protestovali zbog održavanja festivala, da priđu mestu njegovog održavanja.\nKordon policije je najpre je zaustavio oko 100 pristalica Srpske radikalne stranke, koji su pokušali da dođu do CZKD i spreče održavanje festivala, pošto su se prethodno okupili ispred Hrama svetog Save i zapalili sveće.\nPošto su pevali pesme posvećene Kosovu i "srpskim zemljama", uzvikivali "Kosovo je Srbija" i policajcima "Idite na Kosovo", radikali su u jednom trenutku nasrnuli na policijski kordon. Prvi red policajaca, koji su u redovnoj opremi stajali iza barijera, zadržao je zapreke i odbio nalet, hitro dobivši iza leđa pojačanje policajaca u opremi za razbijanje demonstracija. Ipak, osim pljuvanja pristalica radikala po policajcima i uvreda, do ozbiljnijeg incidenta nije došlo.\nVIDEO: Skup pristalica radikala, policijski kordon i početak festivala Mirdita - dobar dan\nVideo: Radikalski protest protiv festivala Mirdita - dobar dan\nRadikali su preko megafona pozvani da se povuku i sačekaju svog lidera Vojislava Šešelja, koji se ubrzo pojavio.\nVojislav Šešelj je po dolasku na prostest uputio reči uvrede organizatorima protesta i rekao da će sve biti drugačije kada radikali dođu na vlast. Kasnije, on je najavio da će u naredna dva dana posećivati zatvor "Zabela", kako bi razgovarao sa dvojicom osuđenika za ubistvo premijera Zorana Đinđića - Milorada Ulemeka Legiju i Zvezdana Jovanovića, koje je nazvao "srpskim junacima".\nVojislav Šešelj, lider radikala, obraća se pristalicama dok ih policija sprečava da dođu do festivala Mirdita - dobar dan\n"Ja ću im preneti poruku da Srbija čeka Legiju i Zvezdana da zajedno oslobađamo Kosovo. Za danas smo završili, mirno se povlačimo i odlazimo", rekao je Šešelj.\nSam festival je počeo uručenjem nagrade direktorki Centra za kulturnu dekontaminaciju Borki Pavićević zbog podrške festivalu. Ona je rekla da Festival predstavlja nastavak dugogodišnje saradnje za koju misli da je "normalna", dok sa druge strane da "nije normalno" da neko protiv te manifestacije protestuje.\nRekla je da je ponosna što sarađuje sa Inicijativom mladih za ljudska prava (YIHR), koja realizuje Festival s kosovskom organizacijom Integra.\nKoordinatorka programa u YIHR Sofija Todorović rekla je da "Mirdita, Dobar dan" predstavlja saradnju između dve kulture i da će otvoriti prostor za povezivanje umetnosti.\nPolicija sprečava radikale i desničare da dođu do festivala Mirdita - dobar dan\n"Neki političari su protiv održavanja festivala i zbog toga je prisutno mnogo policije. Naš jedini cilj je bio da se obratimo gradđanima", kazao je i dodao da će se truditi da ovaj Festival opstane.\nČedomir Jovanović: Šešelj marginalna ličnost\nOtvaranju festivala prisustvovali su brojne ličnosti iz javnog i političkog života, te predstavnici diplomatskog kora u Beogradu.\nPredsednik Liberalno-demokratske partije Čedomir Jovanović ocenio je da je predsednik Srpske radikalne stranke Vojislav Šešelj marginalna pojava u društvu, a da ga mnogo više brine tišina koja prati festival, koja prema njegovoj oceni, nije posledica nezainteresovanosti društva, nego velike nemoći i iscrpljenosti, kao i činjenice da ni posle 30 godina "nisu svedeni računi".\n"Nismo to uradili sa Bosnom i Hercegovinom, sa Hrvatskom, niti sami sa sobom. Nismo postavili pitanje zašto nam se sve to desilo", rekao je Jovanović.


Kako izgleda procena kod defektologa? – Pitajte Defektologa\nUkoliko ste upućeni na procenu kod defektologa sigurno se pitate kako ona izgleda i koja joj je svrha.\nDefektološka dijagnostika je definisana kao skup postupaka i procedura koji su usmereni na procenu svih strukura preko kojih dete organizuje svoje kontakte sa svetom koji ga okružuje. Cilj procene jeste da se, posmatranjem psihomotorne organizovanosti, utvrdi na koji način dete ispoljava svoje sposobnosti i ponašanje u odnosu na svoje okruženje, te da opiše na koji način dete izvodi aktivnosti i prepozna da li postoji nesklad ili nedograđenost određenih psihomotornih sposobnosti (Povše Ivkić i saradnici, 2006).\nPrilikom procene, defektolog, posmatra i vrši procenu:\nmotornog razvoja (grube i fine motorike),\nrazvoja pažnje i pamćenja,\nrazvoj govora (prvenstveno razumevanja govora),\nKako izgleda sama procena1?\nPre početka same procene potrebno je da defektolog pripremi prostor za procenu tako što će obezbediti prostor za nesmetano kretanje i istraživanje deteta. Na prvi susret ukoliko je dete mlađeg uzrasta dolazi sa roditeljem/roditeljima. Važno je stvoriti pozitivnu atmosferu kako bi se dete opustili i pokazalo svoj maksimum, ukoliko se pred dete postave preveliki zahtevi postoji velika šansa da će se pojaviti otpor i da dete neće želeti da sarađuje. Iz tog razloga je potrebno da nakon ulaska u radni prostor pustimo dete da samostalno krene u igru, a taj period iskorisiti za razgovor sa roditeljima.\nU razgovoru sa roditeljima uzimaju se opšti podaci o detetu, anamneza (porodična anamneza i podaci i prvim mesecima/godinama života deteta) i podaci o trudnoći i porođaju (da li bila rizična trudnoća, kako je protekao sam porođaj, da li je bilo nekih komplikacija). Osim ovih podataka vodi se otvoren razgovor o interesovanjima deteta, rutini porodice, načinu kako se igra, da li ostvaruje kontakt sa drugima, kako komunicira, šta su roditelji primetili u ponašanju deteta, a da ih brine.\nSve vreme tokom razgovora sa roditeljima, defektolog vrši opservaciju detetove igre – način na koji pristupa igračkama, koje igračke bira, kako se igra. Detetova igra nam može reći skoro sve o detetovom razvoju, odnosno veštinama i sposobnostima. Pored opservacije primenjujemo i defektološke testove koji procenjuju pojedine sposobnosti poput manipulativne spretnosti, razvoja grafomotorike, lateralizacije, … Trudimo se da materijal i alati koji koristimo pri primeni testova budu organizovani kroz igru kako bi dete bilo voljnije da učestvuje.\nNakon procene defektolog daje mišljenje uz preporuke za rad i postavljene ciljeve ukoliko se nadovezuju tretmani.\nProcena kod defektologa ima za cilj da kroz opise detetovih sposbnosti u određenim segmentima razvoja ukaže na eventualnu neusklađenost ili kašnjenje u razvoju psihomotorike.\n1 Način sprovođenja procene se može razlikovati od defektologa do defektologa. Opisani način procene se vrši u kabinetu Pitajte defektologa.\nTagged defektolog, defektolog autizam, defektolog beograd, kako izgleda procena kod defektologa, pitajtedefektologa, poseta defektologu, Rani razvoj, Razvoj govora


Beogradska Crvena zvezda u okviru 37. kola Linglong Tire Super lige Srbije gostuje u Bačkoj Palanci gde će odmeriti snage sa ekipom OFK Bačka.\nŠef stručnog štaba crveno-belih Dejan Stanković ističe da glavna motivacija u ovom susretu nisu rekordi, već dres Crvene zvezde, ali da će biti dobro ako i oni budu oboreni:\n’’Svi su na raspolaganju. Radimo predano, što zbog završetka sezone, što zbog plana i programa, jer hoćemo da na odmor odemo sa zdravom snagom i da kada se igrači vrate, ipak ostane još ’’benzina’’ u nogama. Ne želim da budemo prazni na startu sledeće sezone. Za fudbalere je najveća motivacija što nose dres Crvene zvezde. Što se rekorda tiče, sve što uspemo da ’’donesemo kući’’ ćemo rado prihvatiti. Želimo da budemo pravi, igramo dobar fudbal i nastojimo da je koncentracija uvek prisutna. Sve ono dodatno će nam dobro doći.’’\nMeč 37. kola Linglong Tire Super lige Srbije između Bačke i Crvene zvezde igra se u petak 14. maja 2021. godine, sa početkom u 18:05 časova. Obezbeđen je direktan televizijski prenos ovog susreta na prvom programu TV Arena sport.


Sarajevo | SPORTSKA KUPUSARA\nNaslovna Posts Tagged "Sarajevo"\nSarajevo je svoju prvu titulu šampiona Jugoslavije u fudbalu osvojilo u sezoni 1966/67. Igrači u bordo-belim dresovima uzeli su prvo mesto sa osvojena 42 boda, dva više od drugoplasiranog zagrebačkog Dinama.\nKao uvod u fudbalsku sezonu 1971/72, između 25. jula i 5. avgusta 1971. godine odigrano je treće izdanje Letnje lige šampiona, koja je izuzetno ove godine nosila naziv “Jubilarni kup Hajduka”, u čast 60 godina postojanja splitskog kluba.\nFudbalski “Trofej Iberiko” igrao se svake godine između 1967. i 1986. godine u španskom gradu Badahoz. Nakon duže pauze ponovo je održan 2005. godine, i to zbog posebnog povoda – stogodišnjice osnivanja istoimenog fudbalskog kluba, koji je od početka bio organizator turnira …\nDa se izrazimo rečnikom svojstvenim televiziji, u ovoj epizodi serije “Fudbalski turniri u Španiji”, pozabavićemo se turnirima u Santanderu, Valjadolidu i Kadizu, i to sa aspekta učešća klubova sa prostora nekadašnje Jugoslavije. OFK Beograd i Sloboda stigli su nadomak trofeja na ovim turnirima. Naročito su Tuzlaci bili blizu trijumfu, ali je penal-kocka odlučila u korist višestrukog...\nFudbalski turnir “Trofej Siudad de la Linea” prvi put je održan u avgustu 1970. godine u gradu La Linea de la Konsepsion u Andaluziji, Španija. Prvi pobednik je bila Valensija koja je u finalu rezultatom 2:0 bila bolja od Sevilje. Treći je bio argentinski San Lorenco iz Buenos Airesa, a četvrti Anderleht iz Brisela u Belgiji.\nLondonski Totenhem ostao je nerešiva enigma za tadašnje jugoslovenske klubove. “Pevce” nisu uspeli da savladaju OFK Beograd, Crvena zvezda, Hajduk …\nFudbalerko Nogometović istražuje: Sezona 1969/70 (4)\nPosle pobede (4:1) Sarajeva nad Olimpijom, u utakmici 13. kola, odigranoj 16. novembra 1969. godine u Sarajevu, kao grom iz vedra neba odjeknula je vest da je član Sekretarijata i predsednik finansijske komisije ljubljanskog kluba Anton Franetič pokušao da u ime Olimpije kupi bodove protiv Sarajeva.\nAsim i Safet\nObojica su fudbalsku afirmaciju stekli u FK Sarajevo. Obojica su ostala upamćena po beskrajnom talentu i virtuoznoj tehnici vladanja loptom. Govoriti o legendama sarajevskog, bosanskog i jugoslovenskog fudbala, a ne pomenuti ih, bio bi veliki greh.


Podsetimo, Živković je kao jedan od najboljih mladih fudbalera koje Srbija ima, Partizanov do 30. juna ove godine, ali kako on i njegovi predstavnici nisu uspeli da nađu zajednički jezik sa upravom crno-belih, klub ga je ove zime prekomandovao u filijalu, Teleoptik. Andrijni predstavnici, otac Jovica i menadžeri koji ga zastupaju, nisu hteli da pristanu na ono što je uprava aktuelnog šampiona nudila na osnovu ponuda stranih klubova, a Partizan nije želeo da pristane na ono što su tada radili Živkovići, pa je došlo do nečuvenog presedana - slanja jednog od najboljih igrača u "B" tim.\nAli, do sada se uglavnom samo nagađalo šta se tačno nalazi "crno na belo". Neka od strana bi, povremeno, izašla sa pojedinim podacima, pa se tako znalo da Partizan ne poseduje sva prava na Andriju Živkovića, te da će morati da plati 2,5 miliona evra investicionom fondu koji "Žiletom" raspolaže ako do ovog leta ne dođe do unosnog transfera od kog će procenat pripasti upravo menadžerima.\nMeđutim, misteriozni sajt "Fudbal liks", u seriji objavljenih ugovora svetski poznatih i manje poznatih igrača je javnosti ponudio i dva koja imaju veze sa Živkovićem.\nFoto: footballleaks2015.wordpress.com / Promo\nU prvom, potpisanom sa FK Apolonom 18. avgusta 2014, kao predstavnici Partizana u ugovoru su navedeni predsednik Dragan Đurić i sekretar Darko Grubor. U tom ugovoru se navodi da Partizan ima 75% prava na mladog asa, da 15 odsto pripada njegovom ocu, a 10 odsto menadžeru. Ugovorom je predviđeno da Partizan proda 50% prava na Andriju Živkovića Apolonu, te da će se, kako to piše u članu 2.9, crno-beli obavezati da će "Žileta" prodati klubu koji mu ponudi 400.000 evra godišnje zarade. Kiparski klub se obavezao da isplati 1,2 miliona evra Partizanu za pomenutih 50% prava, i to u dve rate - 900.000 evra u roku od dva dana, a 300.000 evra ne kasnije od 31. avgusta 2014.\nUgovorom je predviđeno da od budućeg transfera Živkovića Apolon dobije 50% sredstava, Partizan 25%, Jovica Živković 15%, a 10% Andrijin menadžer. Takođe, Apolonu je ugovorom zagarantovano da može da kupi i preostalih 25% od Partizana i to za 600.000 evra. Partizan se obavezao da osigura Živkovića na tri miliona evra u slučaju neke nesreće ili smrti.\nPosebno je zanimljiv drugi ugovor, za koji "Fudbal liks" navodi takođe da je u pitanju original, a koji je 22. avgusta 2013. potpisan između Partizana i "Doni menadžment AG"-a, registorovanog u Švajcarskoj a kojeg zastupa direktor Kenet Džordž Entoni Hil, i čija je menadžerska kompanija u daljem tekstu potpisivana skraćenicom DMAG.\nU ugovoru, u kome nije mali broj pravopisnih grešaka, pored ostalog piše:\n"Član tri: Ugovorne strane saglasno konstatuju da je u letnjem prelaznom roku, dana 22.08.2013. godine uz pomoć DMAG i AGENTA,KLUB sa Živković Andrijom zaključio Ugovor o profesionalnom igranju.\nČlan četiri: Klub prihvata da su DMAG i AGENT investirali u obuku,razvo, trenitranje i predstavljanje igrača Živković Andrije, na sledeće načine: 1) pratili razvoj i davali sportske savete igraču, 2) omogućli igraču kvalitetno napredovanje u karijeri, kvalitetan rad, takmičenje i na taj način prezentaciju igrača, 3) pružio druge usluge koje su vezena za pravilno napredovanje igrača, 4) Omogućio KLUBU kompletnu prednost u pregovorima sa igračem u odnosu na druge klubove u zemlji i inostranstvu.\nPoklanjanje 15 odsto Živkovićevog budućeg transfera menadžerskoj agenciji\nČlan pet: Iz razloga navedenih u članu 4. Ovog Ugovora ugovorne strane su saglasne da DMAG po osnovu Sporazuma o razvoju i upravljanju između igrača, DMAG i AGENTA ima pravo na 15% (petnaest procenata) od neto iznosa naknade, umanjene za iznos Solidarne naknade koja u skladu sa propisima FIFA i FSS, koju KLUB napalati od budućeg transfera igrača Živković Andrije iz FK "Partizan" u drugi klub u zemlji ili inostranstvu."\nOvakav ugovor, kojim se Partizan praktično odrekao 15 odsto zarade od budućeg Živkovićevog transfera, prema objavljenom dokumentu "Fudbal liksa" potpisao je Darko Grubor, kao generalni sekretar crno-belih.\nPodsetimo, po isteku važećeg sporazuma sa Partizanom, 30. juna ove godine, Andrija Živković će biti slobodan u izboru narednog kluba, a crno-beli će ostati bez ikakve naknade.\nNAJVEĆE PARTIZANOVO POJAČANJE Natho potpisao i postao jedan od najskupljih u Humskoj, POZNATO KOLIKO ĆE ZARADITI\nZvezda upropastila 50. rođendan Marakane, Donji Srem sa desetoricom stigao do 2:2!\nFudbaleri Crvene zvezde su razočarali svoje navijače, kojih je skoro 38.000 došlo na proslavu 50. godina od prve takmičarske utakmice odigrane na Marakani, jer je brojčano slabijem Donjem Sremu, ekipi koja je poslednja na tabeli, dozvolila da golom Aškovskog u drugom minutu sudijske nadoknade vremena dođe do 2:2.


FIBA poslala pismo KSBiH: Odobren kalendar takmičenja, moguće korekcije zbog pandemije – Sport Centar FIBA poslala pismo KSBiH: Odobren kalendar takmičenja, moguće korekcije zbog pandemije – Sport Centar\nKošarkaški savez Bosne i Hercegovine je danas zaprimio zvanično pismo od strane Međunarodne košarkaške federacije (FIBA).\nNaravno, povod tome je situacija sa korona virusom, odnosno trenutna globalna pandemija, koja je stopirala gotovo sva košarkaška takmičenja. KSBiH je prije nekoliko sedmica odlučio da se Prvenstvo BiH i zvanično prekida, te je šampionom proglašen KK Igokea.\nPismo je potpisao generalni sekretar FIBA-e Andreas Zagklis, a saopštenje KSBiH prenosimo u cjelosti, bez izmjena:\n“Poštovani sportski prijatelji, ljubitelji košarke,\na) Olimpijski kvalifikacijski turnir, Svjetska prvenstva za mlade (U17 i U19) i seniorska kontinentalna Prvenstva (AfroBasket, AmeriCup, Asia Cup i EuroBasket) za oba spola, koji su dio odobrenog FIBA kalendara – Izvršni komitet FIBA će donijeti odgovarajuće odluke, uz obavezne konsultacije sa košarkaškim federacijama članicama i organizatorima/domaćinima takmičenja i Komisijom za takmičenja FIBA;\nb) Kontinentalna prvenstva za mlade (U16 i U18), kontinentalna klupska prvenstva koja su pod ingerencijom nacionalnih košarkaških federacija, a koje će biti organizatori/domaćini – Predsjednici kontinentalnih zona FIBA i izvršni direktor FIBA će donijeti odgovarajuće odluke, uz obavezne konsultacije sa predsjednicima i generalnim sekretarima nacionalnih košarkaških federacija.\nIzmjenu košarkaških pravila koja će početi primjenjivati od 1. oktobra 2021. godine. Detaljne informacije se mogu pronaći na linku: www.fiba.basketball/documents\nFIBA se zahvaljuje svima na dobroj saradnji, svim uposlenicima nacionalnih federacija, cjelokupnoj košarkaškoj zajednici, sa željom da svi uspješno prođemo vrijeme izazova”, stoji u saopštenju.


beograd Archives - Lips & Heels\nTag Archives : beograd\nFilm Nikole Koja premijerno u Beogradu\n„Stado“ je urnebesna satirična komedija o životu iza kamere. Često veća drama prethodi filmskoj ili televizijskoj drami koju gledamo. Neizlečivi entuzijasti, slepi za objektivne okolnosti, stavljaju na kocku svoju egzistenciju u želji da naprave veliko umetničko delo. Ovo je priča koja može biti ispričana na mnogo jezika i u mnogo država, pa čak i u mnogo različitih vremena. Do sjaja…\n25.novembra u Beogradu\nPet mladića je odlučilo da svira ljubavne pesme, a od nekoliko predloženih imena za naziv grupe preovladalo je to što je neko na probu doneo jabuku. Tako je u Sarajevu nastala grupa CRVENA JABUKA 1985. godine Svoj prvi samostalni nastup Crvena jabuka zakazala je u Mostaru, septembra meseca 1986. , ali taj koncert je bio samo zakazan, ne i održan, jer se…\nOmiljeni pilinzi za telo 1 year ago\nSeptembar 2 days ago\n12 neverovatnih zanimljivosti o našim omiljenim jelima 1 month ago\nFESTIVALSKI AVGUST 2017 2 months ago


Traje istraga: Preko privatnih računa državljana BiH se finansiraju ilegalni migranti - Ilidza.ba I\nHome/Bosna i Hercegovina/Traje istraga: Preko privatnih računa državljana BiH se finansiraju ilegalni migranti\n– I mi imamo određena saznanja o tome, ali nismo nadležni da vodimo istrage o takvim radnjama. Ja odavno upozoravam da sigurnosne agencije u BiH mogu puno više uraditi na suzbijanju migracija na području BiH. I nije to pojava koja je vezana samo za USK kanton, novac za migrante primaju i građani iz ostalih dijelova BiH. Koliko i da li se o tome vode istrage u nadležnosti je drugih policijskih agencija, rekao nam je Mujo Koričić, komesar policije USK.\n– Nemoguće je da se to dešava, a da migranti nemaju identifikacione dokumente koje očigledno skrivaju od naših organa. Ako bi ozbiljnije pristupili kontroli i pračenju tih tokova novca sigurno bi došli i do identiteta jednog broja migranata koji se nalaze u BiH, smatra Koričić.


SAD pomaže Siriji i susjednim zemljama sa 100 miliona dolara – Minber\nruj. 06, 2012 at 12:01 pm\nSAD pomaže Siriji i susjednim zemljama sa 100 miliona dolara\nSjedinjene Države su u srijedu najavile da će njihova pomoć Siriji i susjednim zemljama iznositi više od 100 miliona dolara.\n“Za sve veće humanitarne potrebe, šef savezne američke agencije za pomoć u razvoju Rajiv Shah je najavio dodatnu američku pomoć od 21 milion dolara za UN-ov Svjetski program za hranu (WFP)”, prema saopćenju State Departmenta.\nOd tog novog iznosa 14,3 miliona dolara je namijenjeno stanovništvu zahvaćenom sukobom u Siriji i 6,7 miliona za Sirijce koji su izbjegli u susjedne zemlje.\nTaj 21 milion dolara se pribraja 82 miliona koje je Washington predvidio za humanitarnu pomoć u Siriji i susjednim zemljama, navodi američka diplomacija. Jedan dužnosnik State Departmenta je rekao u augustu u Parizu da je humanitarna kriza u Siriji jedna od najgorih na svijetu.\nWashington je u srijedu podsjetio da 2,5 miliona ljudi u Siriji treba pomoć i da je 1,2 miliona ljudi bilo prisiljeno na preseljenje unutar zemlje. Samo je u augustu više od 100.000 izbjeglica otišlo u druge zemlje, otkriva State Department, koji je pozdravio plemenitost Turske, Jordana, Libanona i Iraka koji su prihvatili 235.000 sirijskih izbjeglica.\nOdbijanjem bilo kakve direktne vojne pomoći ili intervencije u Siriji, Sjedinjene Države ostaju pri humanitarnoj i drugoj pomoći od 25 miliona dolara za sirijsku opoziciju na terenu.\nadmin 6 rujna, 2012\nOdgovor mijanmarskim budistima sa instituta Al-Azhar\nSirija osudila izjave egipatskog predsjednika


petak, 23 Novembar 2018 08:06\nU srijedu, 21. novembra 2018. godine, u posjeti Muftijstvu mostarskom boravile su predstavnice udruženja "Novi put" iz Mostara gđa Abida Pehlić, gđa Edisa Demić i gđa Alma Muratović Kajtaz. Upoznale su muftiju sa aktivnostima Udruženja i trenutnom situacijom u Bosni i Hercegovini po pitanju trgovine ljudima, te zlostavljanja i eksploatacije djece putem interneta. Kako su navele predstavnice Udruženja problem trgovine ljudima, nažalost, sve više postaje aktuelan i na našim prostorima i u skladu s tim i sve više mladih ljudi je izloženo riziku od toga da postanu žrtve trgovaca ljudima. Prema njihovim riječima Bosna i Hercegovina je od tranzitne zemlje postala zamlja izvor trgovine ljudima, te je time njihovo djelovanje postalo još važnije. Imajući to na umu Udruženje je pokrenulo projekat savjetodavnog centra za djecu žrtve nasilja, čije prostorije uz podršku velikog broja prijatelja uskoro otvaraju u Mostaru.\nMuftija je u razgovoru ocijenio veoma važnim djelovanje udruženja, posebno kada se ono odnosi na edukaciju i prevenciju ljudi o ovim sve većim i učestalijim problemima na području Bosne i Hercegovine, izrazio podršku i spremnost na saradnju, te su dogovoreni konkretni projekti koji će se zajednički realizovati u narednom periodu.\nMore in this category: « Obilježeno 26 godina od formiranja 4. korpusa Armije RBiH Predsjednik HO „Merhamet“ MDD posjetio Muftijstvo mostarsko »


Vesti online / Sport / Fudbal / Milan postavio rok Donarumi: Ugovor ili odlazak\nItalijanski gigant Milan postavio je golmanu Đanluiđiju Donarumi rok do 16. juna da se izjasni da li hoće da potpiše novi ugovor.\nNa ceni: Đanluiđi Donaruma\nNajtalentovanijem golmanu sveta sadašnje obaveze sa "rosonerima" ističu na leto 2018. godine, ali Milan hoće da zna njegovu odluku pre Evropskog prvenstva u Poljskoj za mlade kako bi reagovao na vreme.\nKako piše Gazea delo Sport, Milan je ponudio Donarumi platu od četiri miliona evra po sezoni, koja sa bonusima može da dostigne i pet miliona, ali menadžer golmana Mino Rajola želi da ubaci izlaznu klauzulu. Kontroverzni Rajola zahteva da ako Milan ne obezbedi povratak u Ligu šampiona da Donaruma, za određenu cenu, napusti San Siro.\nDonaruma, iako ima samo 18 godina, završio je drugu sezonu na golu sedmostrukog prvaka Evrope, nakon što je mu je šansu ukazao srpski trener Siniša Mihajlović.\nFUDBAL Miha: Pogodio bih sudiju flašicom, samo da sam hteo\nFUDBAL Rezultat kao dokaz za Sinišin otkaz!


Srbija u prvom šeširu žreba za EP 2016 - Rukomet, Ostali sportovi, Top News\nHotSport»Rukomet, Ostali sportovi, Top News»Srbija u prvom šeširu žreba za EP 2016\nSrbija u prvom šeširu žreba za EP 2016\n| 2014-04-08T18:03:24+01:00\t8. apr 2014. 18:03|0 komentara\nMuška rukometna reperezentacija Srbije nalazi se u prvom šeširu žreba za kvalifikacije za Evropsko prvenstvo, koje se održava 2016. godine u Poljskoj.\nNajboljih 28 evropskih selekcija, saznaće svoje rivale na žrebu koji će se održati u petak od 11.30 časova u Varšavi. Iz sedam kvalifikacionih grupa, po dve najbolje i najbolja trećeplasirana selekcija (ukupno 15) izboriće plasman na turnir u Poljskoj zajedno sa selekcijom domaćina.\nKvalifikacioni mečevi biće igrani od oktobra, zaključno sa junom 2015. godine. Evropsko prvenstvo 2016. godine u Poljskoj održaće se od 17. do 31. januara.


Predmet Deronjic (IT-02-61) - Nalog o rasporedjivanju sudije u predmet pred Pretresnim vijecem\nRješava: sudija Theodor Meron, predsjedavajući\nNalog od: 1. oktobra 2003.\nNALOG O RASPOREĐIVANJU SUDIJE U PREDMET\nIMAJUĆI U VIDU da je nalogom predsjednika Međunarodnog suda od 16. jula 2002. ovaj predmet dodijeljen Pretresnom vijeću II, u kojem zasjedaju sudije Florence Mumba, Carmel Agius i Wolfgang Schomburg;\nIMAJUĆI U VIDU da se na statusnoj konferenciji od 30. septembra 2003. okrivljeni Miroslav Deronjić potvrdno izjasnio o krivici u skladu s pravilom 62(vi) i da je Pretresno vijeće, u gorenavedenom sastavu, optuženog proglasilo krivim i uputilo sekretara Suda da odredi datum kad će se održati rasprava o kazni u skladu s pravilom 62bis;\nIMAJUĆI U VIDU da je, kao što je navedeno u Dokumentu IT/220 Međunarodnog suda, sudija Wolfgang Schomburg raspoređen u Žalbeno vijeće počevši od danas, 1. oktobra 2003., i da stoga više nije član Pretresnog vijeća II;\nUZIMAJUĆI U OBZIR potrebu da se, u skladu s pravilom 100, ubrza postupak odmjeravanja kazne u ovom predmetu;\nNA OSNOVU pravila 27(C) Pravilnika o postupku i dokazima Međunarodnog suda;\nOVIM RASPOREĐUJEM sudiju Wolfganga Schomburga u Pretresno vijeće II u privremene svrhe odmjeravanja kazne u ovom predmetu, koja odluka odmah stupa na snagu;\nI ODREĐUJEM da Pretresno vijeće II u predmetu IT-02-61-S, Tužilac protiv Miroslava Deronjića, i dalje postupa u sljedećem sastavu:\nsudija Wolfgang Schomburg.\nDana 1. oktobra 2003.


Okrugli sto "SOS telefon Vranje" i akcija "Drvo ljudskih prava" | Odbor za ljudska prava Vranje\nOdržan je okrugli sto na kome je bilo reči o značaju unapređenja lokalne usluge SOS telefona i inicijativi Odbora da se SOS telefon uvrsti u lokalne socijalne usluge.\nTo je praksa u nekim drugim opštinama i lokalnim samoupravama i preporuka Konvencije Saveta Evrope o sprečavanju i borbi protiv nasilja nad ženama i nasilja u porodici.\nInicijativu su podržale professorke Pravnog fakulteta u Nišu dr Nevena Petrušić i Slobodanka Konstantinović Vilić.\nSuzana Antić Ristić u ime Odbora za ljudska prava Vranje-SOS telefon Vranje istakla je da je tematski okrugli sto posvećen obeležavanju 70 godina od usvajanja Univerzalne deklaracije o ljudskim pravima.\n“U okviru toga za nas i vrlo važno pitanje prava žena i položaj žena u društvu, zaštita žena od nasilja u porodici i partnerskim odnosima. Nakon 16 godina aktivnog rada smatramo da imamo pravo u ime svih žena u Vranju i Pčinjskom okrugu da naša specijalizovana SOS usluga za podršku ženama ima mogućnost da bude finansirana u kontinuitetu iz gradskog i budžeta svih opština u Pčinjskom okrugu. Mi smo podnele zahteve i predloge da ti budžeti budu planirani po principu rodno odgovornog budžetiranja, a u okviru toga da u budžetu grada Vranja donosioci odluka planiraju finansiranje specijalizovane usluge za podršku ženama”, napominje Antić Ristić.\nOna je dodala da je sve to u skladu sa Zakonom o socijalnoj zaštiti Republike Srbije.\nIstakla je da je na SOS telefonu Vranje evidentirano preko dvesta žena godišnje za različiti vid pomoći i podrške, a da se preko 1.000 usluga pruži ženama iz oblasti pravnog informisanja, kao i psihosocijalna podrška.\n“ Nasilje nad ženama je prisutno bar po pozivima koje imamo. Ono što registrujemo u poslednjih godinu dana jeste blagi pad kvaliteta postupanja pojedinaca u institucijama na prijave nasilja nad ženama, to je zabrinjavajuće”, navodi Antić Ristić.\nSOS telefoni su jedna od važnih karika u sistemu zaštite od nasilja u porodici i nasilja prema ženama. Sva istraživanja pokazuju da uprkos tome što smo na neki način zaokružili taj pravni okvir i imamo mehanizme zaštite relativno dobre i usklađene s međunarodnim standardima još uvek ima puno teškoća u njihovoj primeni i još uvek ima jako mnogo nasilja.\nZaista nemamo ono što se zove pomoć i podrška ženama žrtvama nasilja. Nije u pitanju samo kažnjavanje nasilnika potrebno je razviti različite vrste usluga koje će obezbediti da žena dobije zaista neophodnu pomoć i podršku uključujući i različite programe koji treba da budu razvijeni i u lokalnoj samoupravi, a namenjeni su nasilnicima”, rekla je profesor dr Petrušić.\nProfesorka Konstantinović Vilić je ukazala da nije svejedno da li pomoć žrtvama nasilja pružaju institucije, ili se pomoć pruža preko ovog nevladinog sektora kroz SOS telefone ili bilo koje druge oblike savetovališta.\n“Retko se dešava da lokalna samouprava finansira rad SOS telefona mada je u međunarodnom okviru prema Istanbulskoj konvenciji koju je naša zemlja ratifikovala obavezno osnivanje SOS telefona koji treba da radi 24 sata dnevno, sedam dana u nedelji i da je ta oblast delovanja karakteristična i treba da bude u nadležnosti nevladinog sektora ženske mreže koja treba najviše da pomaže i daje podršku žrtvama nasilja među kojima preovlađuju žene i deca. Žrtve nasilja su nekako mnogo slobodnije, mogu mnogo bolje da iskažu svoje potrebe nego pred institucijama gde se sasvim nešto drugo traži, traže se dokazi da se čuje druga strana, a ovde žena želi samo da saopšti svoju teškoću da dobije odgovarajući savet kome da se obrati i kako da to sve prevaziđe, tako da mislim da je to vrlo važno, istakla je profesorka Konstantinović Vilić.


ITF M15 Vyshkovo Muškarci parovi rezultati, Tenis ITF Muškarci - parovi - Rezultati.com\nITF M15 Vyshkovo Muškarci parovi uživo, rezultati, ždrijebovi\nPOMOĆ: Nalazite se na ITF M15 Vyshkovo Muškarci parovi rezultati stranici u Tenis/ITF Muškarci - parovi sekciji. Rezultati.com nudi ITF M15 Vyshkovo Muškarci parovi uživo rezultate, konačne i parcijalne rezultate, ITF M15 Vyshkovo Muškarci parovi ždrijebove i ITF Muškarci - parovi poredak. Osim ITF M15 Vyshkovo Muškarci parovi rezultata možete pratiti preko 2000 teniskih turnira iz 70+ zemalja širom čitavog svijeta na Rezultati.com. Samo kliknite na kategoriju u lijevom meniju i izaberite vaš turnir. ITF M15 Vyshkovo Muškarci parovi servis rezultata je u stvarnom vremenu, osvježava se uživo.


“Moramo da obezbedimo plasman osnovnih životnih namirnica, lekova, to neće biti ugroženo, ma koliko teško bilo. /Samoproglašeno/ Kosovo ne može hermetički da se zatvori”, rekao je Ljajić za Radio-televiziju Srbije.\nGovoreći o pismu koje je predsjednik SAD Donald Tramp uputio predsjedniku samoproglašenog Kosova Hašimu Tačiju, Ljajić je napomenuo da ono, s jedne strane, ostavlja prostor za različita čitanja i interpretacije.\nOn je ocijenio da sadržina tog pisma “pokazuje namjeru angažovanja SAD o ovom pitanju”, ali i “demonstraciju sile SAD u odnosu na EU koja je pokazala nesposobnost da se pomakne u rješavanju ovog spora /dijaloga Beograda i Prištine/”.\n“Ne znam kakva bi to finalna faza bila, a imate niz poteza koji govore suprotno – da smo na početku, a ne na kraju tog procesa”, rekao je Ljajić. Srna


Uber planira da razvozi robu po celoj Evropi - Biznis i Finansije\nHome\tVestiEkonomija\tUber planira da razvozi robu po celoj Evropi\nUber planira da nakon uspešne evropske premijere svoje „kamionske usluge“ (Uber Freight) u Holandiji, započne taj posao i u Nemačkoj, koja bi trebalo da posluži kao ulaz na evropsko tržište prevoza tereta vredno 500 milijardi evra.\nPrema izjavama rukovodstva Ubera, dalje širenje po Evropi će biti razmotreno tek kada se Uber Freight u potpunosti uhoda na nemačkom tržištu, javlja Rojters. Uber je ovu uslugu u transportnom saobraćaju prvo pokrenuo u SAD, gde kamiondžije koje angažuje već prevoze teret u 48 saveznih država. Uber Freight kompaniji donosi više od 125 miliona dolara svakoga tromjesečja. Kao i kod usluge prevoza osoba, Uberova kamionska aplikacija spaja autoprevoznike s firmama koje traže da im se preveze roba.\nPoučeni prethodnim iskustvom na nemačkom tržištu, kada je usluga prevoza osoba izazvala burne proteste domaćih taksista, u kompaniji Uber su osim promena u rukovodstvu, rešili da uvođenju kamionskog prevoza pristupe mnogo obazrivije. Kompanija se konsultovala sa nadležnima u nemačkoj administraciji oko regulative, a zatražila je i podršku samih prevoznika preko njihovih udruženja. Rojtersu je potvrđeno i da će se zbog prilagođavanja uslovima u Nemačkoj, princip rada donekle razlikovati od onoga koji se primenjuje u SAD. Naime, na američkom tržištu transporta roba preovlađuju vozači koji su samostalni prevoznici, dok u Evropi tim tržištem dominiraju male porodične firme.\nUber, zato, ističe u prvi plan prednosti koju bi njegova nova usluga trebalo da donese evropskom tržištu transporta roba. Pozivajući se na statistiku da kamioni u Evropi voze bez tereta petinu ukupnog vremena provedenog na drumovima, u kompaniji tvrde da će digitalizacija teretnog saobraćaja svesti „prazne vožnje“ na minimum. Dodatno, praćenje tereta u realnom vremenu i automatsko plaćanje po isporuci robe olakšaće život i prevoznicima i špediterima, smatraju u Uberu.\nIpak, problem sa kojim se suočavaju „klasične“ transportne firme u Nemačkoj dočekaće i Uber, a to je nedostatak vozača kamiona. Uprkos trendu da takav kadar dolazi u Nemačku iz cele istočne Evrope, analitičari smatraju da će deficit kamiondžija biti još veći jer u narednih deset godina u penziju će otići dve trećine nemačkih vozača, a mladi većinom nisu zainteresovani da zarađuju vozeći „teškaše“.


Plaćaju onima koji pristanu da budu zaraženi gripom\nNaslovna Zanimljivosti Neobični svet Plaćaju onima koji pristanu da budu zaraženi gripom\nIstraživači Univerziteta Sent Luis plaćaju 3.500 dolara osobama koje pristanu da budu zaražene gripom, a cilj je da pronađu univerzalnu vakcinu protiv gripa.\nHotel Influenca imaće 24 sobe, a u njemu će volonteri dobiti vakcinu i biti izloženi virusu. Među njima je i vrsta H3N2 od kojeg je umro veliki broj mladih i dece, a među njima je bilo i vakcinisanih.\nOni koji se prijave da učestvuju u istraživanju moraće da borave u hotelu 10 dana i imaće potpunu negu i zabavu. Istraživači tvrde da je ovo mesto savršeno za razvoj univerzalne vakcine, koju američka vlada smatra prioritetima javnog zdravlja.\nSvake godine vakcine se poboljšavaju, ali uprkos tome hiljade ljudi umre. Naučnici žele da naprave vakcinu koja će delovati protiv svih virusa.\nUniverzitet Sent Luis\nVakcina protiv kripa\nPrethodni tekstPreko Cvrcine bare pešački most od 140 metara\nSledeći tekstDva miliona dinara za putokaze turističkog saobraćaja


SAD opredelile 22 miliona dolara bespovratne pomoći Srbiji kao podršku reformama\nMinistarka za evropske integracije Jadranka Joksimović i vršiteljka dužnosti direktora Američke agencije za medjunarodni razvoj (USAID) u Srbiji Šenli Pinčoti potpisale su danas u Beogradu produžetak razvojnog partnerstva.\nOne su potpisale amandmane na već postojeće sporazume o partnerstvu Srbije i SAD.\nSAD su opredelile dodatnih 22 miliona dolara kako bi USAID radio sa Vladom Srbije na reformama.\nAmbasador SAD u Srbiji Entoni Godfri koji je prisustvovao potpisivanju je rekao da je od 2001. dosta uradjeno na unapredjenju ekonomskog razvoja Srbije.\n“U saradnji sa Vladom Srbije mi smo razmatrali ideje, pravili planove i sprovodili reforme koje su važne za demokratski i ekonomski razvoj Srbije. Ovo partnerstvo je snažno i mogu da obećam da će se nastaviti”, rekao je on.\n“Kombinacijom podrške javnosti da više saradjuje sa institucijama i podrške institucionalnim reformama, USAID će nastojati da stvori pozitivnu promenu koja će dalje podstaći unapredjenje transparentnosti i učinka državne uprave” rekla je ona i dodala da će pomoći Srbiji da se bori i sa problemom odliva mozgova.


SEEbiz.eu / ME / Turska povećala carine na uvoz američkih proizvoda\nTurska Recep Tayyip Erdogan turska ekonomija\nDatum objave: 15.08.2018. - 23:07:34\nANKARA - Turska je danas odlučila da poveća carine na uvoz nekih američkih proizvoda što najverovatnije neće imati naročit ekonomski uticaj, ali ukazuje na dalje pogoršanje odnosa Ankare i Vašingtona čiji je spor doprineo naglom padu vrednosti turske lire.\nMedju proizvodima na koje se uvodi dodatna carina su automobili, alkohol, ugalj, pirinač i drugi, a turska vlada navodi da će carine na američke automobile biti povećane na 120 odsto, a na alkoholna pića iz SAD na 140 odsto, prenosi Asošiejted pres.\nCarine će se odnositi na robu vrednu 533 miliona dolara, i predstavljaju odgovor na prošlonedeljnu odluku predsednika SAD Donalda Trampa da carine na uvoz iz Turske budu udvostručene za uvoz čelika sa 25 na 50 odsto, a za uvoz aluminijuma sa 10 na 20 odsto.\nDanašnja odluka usledila je dan pošto je turski predsednik Redžep Tajip Erdogan rekao da će Turska bojkotovati američke elektronske proizvode i medju njima izdvojio ajfon, iako nije jasno kako bi taj bojkot bio sproveden ili podstaknut.\nTurska lira je prethodnih nedelja više puta obarala donje rekorde, a vrednost joj je od početka godine pala za 37 odsto. Danas je usledio blag oporavak od pet odsto, pošto je vlada preduzela odredjene mere za jačanje valute.\nUz trgovinski, Ankara je i u diplomatskom sporu sa SAD, a tenzije u odnosima dve zemlje eskalirale su zbog slučaja američkog sveštenika Endrua Bransona uhapšenog u Turskoj, ali i zbog drugih neslaganja. Medju njima su, izmedju ostalog, hapšenje tri osobe zaposlene u američkom konzulatu u Istanbulu, zahtev Turske da SAD isporuče islamskog propovednika Fetulaha Gulena kog Ankara optužuje za organizaciju puča 2016. godine, vojne aktivnosti Turske na severu Sirije i namera Ankare da od Rusije kupi raketni sistem S-400.


Psi nas ipak ne razumeju tako dobro? - Kinologija\n22 avgusta, 2021 4 maja, 2022 pre 10 meseci Kinologija\t35 pregleda Psi\t1 minuta za čitanje\nVaš pas vas možda najbolje razume, ali to nema toliko veze s rečima koje mu upućujete, pokazalo je istraživanje.\nPsi ne čuju suptilne razlike između reči na način na koji to ljudi rade, otkrio je tim naučnika, piše CNN.\nIstraživači sa Univerziteta Etveš Lorand u Budimpešti merili su moždanu aktivnost pasa tehnikom zvanom elektroencefalografija, koja je uključivala lepljenje elektroda na glave vlasničkih pasa. Puštali su im nizove reči mereći im aktivnost mozga i otkrili da psi mogu brzo i jasno razlikovati poznate reči s uputstvima i vrlo različite besmislene reči.\n– Aktivnost mozga je drugačija kada slušaju naredbe, koje znaju, i vrlo različite besmislene reči, što znači da psi prepoznaju te reči – rekla je autorka studije.\nIpak, životinje nisu obraćale pažnju na male razlike između poznatih reči i besmislenih reči koje slično zvuče – na primer “pas” i “kas” već bi ih obradili kao istu reč.\nPsi su poznati po svojim slušnim sposobnostima i sposobnosti da dobro čuju reči i zvuke, kao i tome da mogu razlikovati zvuke govora.\n“Međutim, čini se da oni zapravo ne obraćaju pažnju na sve zvuke govora”, kažu ispitivači, dodajući da bi dalja istraživanja trebalo da objasne zašto.\nStudija je takođe potvrdila da psi zapravo slušaju ljudski govor, kako je sugerisano u prethodnim studijama i ne reaguju samo na poznate ljude ili govor tela, a tim je zabeležio kod pasa aktivnost mozga čak i kada slušaju uputstva izgovorena nepoznatim glasom, kroz zvučnik.\n← Prethodno Zašto psi jedu travu – nova studija pokazuje da nije zbog toga što im je loše…\nSledeći → Britanski marinac evakuisao 200 mačaka i pasa iz Kabula


Traže se radnici u Srbiji, plata 1.700 evra: Nemački gigant "Brose" raspiso konkurs!\nTrenutno se, među oglasima za posao, na njihovom zvaničnom portalu, navode pozicije za elektroinženjere, radna mesta u prodaji, proizvodnji i kupovini.\nMesta ima za programere softvera i hardvera, menadžere projekata, ispitne tehničare... Sve ove pozicije, kako objašnjavaju stručnjaci u ovoj oblasti, otvoriće mogućnost za zaposlenje radnika iz čitave Srbije, ali i povratak naših ljudi, koji već rade u nekoj od "Brose" fabrika, širom Evrope.\nKompanija "Brose" bavi se proizvodnjom električnih motora za automobile, upravljače, pumpe za ulje i motora ventilatora za hlađenje. Investicija je vredna 180 miliona evra, a temelji fabrike postavljeni su u novoj, "severnoj" industrijskoj zoni Pančeva.\nI sam predsednik Srbije naglasio je veliki značaj što je nemačka kompanija izabrala Srbiju za svoju investiciju. Kako je rekao na polaganju kamena temeljca, otvaranje ove fabrike će značiti bolji život za ceo južni Banat, za Kovačicu, Opovo i čitav deo prema Kovinu i Alibunaru.\n"Brose" će za nas da znači dodatnih 450 miliona evra izvoza. Kada je reč o plati, radnicima će u početku biti 750 evra, inženjerima oko 1.500, a do 2026. plata bi trebalo da bude između 1.900 i 2.100 evra.


Kada iz Ohrida krenete drumom ka granici sa Albanijom, dolazite do mesta sa putokazom. Levo je Albanija, a desno je manastir Sveti Naum Ohridski čudotvorac. Nekada davno ovde smo dolazili malim čamcima koji su pretili\nKada na jedno mesto odlazite mnogo puta u nekom intervalu vremena, možete pratiti sve moguće i nemoguće promene na tom mestu. Na primer, posetila sam jednu istu planinu mnogo puta u predhodnih dvadesetak godina. Uporna\nStigao sam na posao, skuvao kafu (dobro, aparat je skuvao kafu) i ulogovao sam se na Facebook da proverim ima li šta novo u grupi „Čekanje termina za spajanje porodice”. Velika, bela slova na crvenoj\nHildeshajm je grad sa oko 100.000 stanovnika udaljen 25 km od glavnog grada savezne pokrajine Donja Saksonija Hanovera. Grad je značajan zbog dve crkve koje su pod zaštitom UNESCO-a – Katedrale uspenja presvete Bogorodice i


"Zakon o obavezama prema radnicima KAP koji su ostvarili pravo na penziju ne može se primijeniti" - Vijesti.me\nMINISTARSTVO TVRDI DA JE U SUPROTNOSTI SA ZAKONOM\nZakon o izmirenju obaveza prema radnicima Kombinata aluminijuma (KAP), koji su usljed stečaja preduzeća ostvarili pravo na penziju, ne može se primijeniti, jer je u suprotnosti sa socijalnim programom na kojem se zasniva primjena tog pravnog akta.\nIz Ministarstva ekonomije su saopštili da je socijalni program usvojen u junu 2014. godine, odnosno, mnogo prije zakona.\n"Stoga je bilo dovoljno vremena da se predlagači zakona upoznaju sa sadržajem programa i predlože pravni akt koji je primjenljiv", kazali su predstavnici Ministarstva.\nOni su dodali da je to i sada moguće, jer predlagači zakona mogu u redovnoj skupštinskoj proceduri da otklone sve nepravilnosti.\n"To su i sugerisali predstavnici Ministarstva u ponedjeljak na sjednici Odbora za ekonomiju, finansije i budžet", navodi se u saopštenju.\nIz Ministarstva su objasnili da osnov za nemogućnost primjene zakona leži u članu 3, gdje se precizira da će se visina pripadajuće otpremnine definisati shodno važećem socijalnom programu koji je sačinjen za radnike KAP-a.\n"U važećem socijalnom programu za rješavanje problema viška zaposlenih u KAP-u, Preradi i Kovačnici, eksplicitno stoji da se socijalni program ne odnosi na radnike koji su po bilo kojem osnovu stekli uslov za penziju i koji zasnuju radni odnos kod novih vlasnika KAP-a, Prerade i Kovačnice", kazali su iz Ministarstva.\nZakon se odnosi na 414 radnika KAP, a to pravo traže i još 20 radnika iz pogona Prerade i osam iz Kovačnice.


Ješić: Odluka o bojkotu doneta je stihijski i neorganizovano - Dijalog.net\nNaslovna Politika Ješić: Odluka o bojkotu doneta je stihijski i neorganizovano\nNovi Sad, 14. oktobar 2019. – Goran Ješić je među onim demokratama nezadovoljnim aktuelnim odlukama te stranke vezanim za učešće na predstojećim izborima, ali i u razgovorima o izbornim uslovima.\nFunkcioner Demokratske stranke je za portal Autonomija rekao da “nikada bojkot izbora nije dao rezultate”, podseća na bojkot 1997. godine u kojem je Demokratska stranka učestvovala.\nSmatra da nema rezultata ni u “slučaju sa bojkotom predstojećih izbora, koji su inače samo priprema za naredne predsedničke izbore”.\nJešić ukazuje da “sadašnji izborni uslovi slični su onima koje smo imali za vreme Miloševićevog režima, dakle, nedemokratski”. Ali,dodaje on, odluka o bojkotu doneta je stihijski i neorganizovano.\nJedino objašnjenje za odluku o bojkotu, navodi Ješić, je lenjost i nesposobnost da se organizuje kontrola predstojećih izbora.\nArgument da “Aleksandar Vučić treba da oslobodi medije” ocenjuje kao potpuno iracionalan i dodaje da se nikada od Vučića to ne može očekivati.\nKonstatuje da je predsednik Srpske napredne stranke “potpuno fasciniran medijima i jedino što radi jeste da se bavi njihovom kontrolom“ uz podsećanje na vreme kada je Vučić bio u opoziciji i “svakodnevno od ranog jutra zivkao urednike i plakao im da dobije vreme u njihovim medijima”.\nDemokrate su, naime, pre nekoliko dana donele dve različite odluke: poslanički klub da se na razgovore sa predstavnicima EU parlamenta o fer i slobodnim uslovima ide, a nakon toga predsedništvo stranke da se na sastanak ne ide.\nPoslanički klub DS-a saopštio je potom da će poštovati odluku stranke, uz poruku da će nastaviti da ulažu napore da se dijalog sa predstavnicima EU parlamenta nastavi na način “koji će biti prihvatljiv svim akterima i koji će omogućiti postizanje sveobuhvatnog dogovora o fer i poštenim izborima, uz jasne garancije i rokove za njegovo sprovođenje“.\nTekst Branke Dragović Savić, u celosti, možete pročitati na portalu Autonomija.\nOznakebojkotDemokratska strankaGoran Ješićizbori\nPrethodno Film o čoveku koji je istrajno verovao u moć umetnosti\nSledeće UNHCR: Apel evropskim zemljama da ulože više napora da zaštite decu izbeglice i migrante i pruže im pomoć\nTop Tags evropske integracije Vlada Republike Srbije Srbija i Evropska unija mladi mediji Civilno društvo Društvo OCD lokalna samouprava Evropska unija Evropska komisija konkurs istraživanje ljudska prava vladavina prava


UŽIVO DAN 61 DEŠČICJA NAJAVIO PRIMIRJE: Za Vaskrs ne jurimo federaliste!\n19.04.2014. 08:29h 03.05.2017. 11:20h\nAntiteroristička akcija je privremeno obustavljena tokom uskršnjih praznika. Prema jednoj anketi 46 odsto Ukrajinaca veruje da je rat moguć, dok 16,4 odsto njih smatra da je neizbežan. Ipak Vladimir Putin veruje da je moguća normalizacija odnosa Rusije i Zapada\nKIJEV - Operacije protiv proruskih snaga na istoku Ukrajine obustavljene su tokom Uskrsa, izjavio je mininstar spoljnih poslova te zemlje Andrej Deščicja.\nDeščica je rekao da je cilj operacije na istoku Ukrajine da se život vrati u normalu i zaštiti stanovništvo. "Antiteroristička akcija je privremeno obustavljena tokom uskršnjih praznika i neće se upotrebljavati sila protiv proruskih snaga", naglasio je Deščica.\nPrema njegovim rečima, OEBS je voljan da počne pregovore sa "separatistima", prenosi BBC.\nInače, istraživanje koje je sproveo Međunarodni institut za sociologiju, pokazalo je da svaki šesti građanin jugoistoka Ukrajine smatra da je građanski rat neizbežan. Naime 46 odsto ispitanika veruje da je rat moguć, dok 16,4 odsto njih smatra da je neizbežan. Samo trećina stanovnika ne veruje da će do rata doći, pokazuju rezultati istraživanja.\nZa federalizaciju: Demonstrantkinje u Donjecku\nPolitika je bacila senku na Uskrs pošto je pravi "uskršnji rat rečima" izbio između Moskve i Kijeva u predvečerje tog velikog hrišćanskog praznika. Patrijarh Filaret, prvi čovek kanonski nepriznate Kijevske patrijaršije, "grmeo" je pred vernicima u prozapadnom Kijevu: Rusija je, kaže, "neprijatelj" čiji je "napad" na Ukrajinu osuđen na propast - jer je toliko zao i suprotan božjoj volji. U Moskvi, patrijarh Kiril je u molitvi za Ukrajinu pozvao Boga da "zaustavi projekte onih koji žele da unište svetu Rusiju".\nKiril je rekao da iako je Ukrajina "politički" posebna, "duhovno i istorijski" je jedno sa Rusijom, te se pomolio za "legitimno izabrane" vlasti.\n22.15 - Rusija će morati da preduzme mere ako se NATO približi njenim granicama, poručio je večeras pres sekretar ruskog predsednika Dmitrij Peskov. On je, gostujući u emisiji "Pravo znat" na TVC kanalu, upozorio NATO da će njegovo dalje proširenje i još jedan korak bliže granicama Rusije povući za sobom prekrajanje celokupne evropske strukture bezbednosti.\nGovoreći o mogućem prijemu Ukrajine u NATO, Peskov je izrazio nadu da vojno-politička budućnost te zemlje neće predviđati takvo članstvo, prenele su ruske agencije.\n21.05 - Svi brodovi ukrajinskih pomorskih snaga napustili su zaliv Sevastopolj i zaliv Donuclav, saopštila je pres služba vršioca dužnosti predsednika Ukrajine Oleksandra Turčinova.\n20.30 - Patrijarh moskovski i sve Rusije Kiril pozvao je u svojoj uskršnjoj poslanici na mir u Rusiji i Ukrajini i nastavak saradnje dva naroda. Patrijarh Kiril je tokom današnje službe u crkvi Hrista spasitelja u Moskvi pozvao vernike da kleknu i pomole se za Ukrajinu.\n18.15 - Lider Slobodarske partije Austrije (FPO) Hajnc Kristijan Štrahe smatra da je predsednik Rusije Vladimir Putin „pravi demokrata“. On je, u intervjuu austrijskom dnevniku „Tiroler tagescajtung“, kazao da je Putin „zasigurno pravi demokrata, sa autoritarnim stilom“. „Sveukupno gledano, od sumnjivih nasilnih akcija na trgu Majdan, puča u Kijevu do pokušaja ukidanja ruskog jezika u istočnoj Ukrajini mogu da razumem strepnje i delovanje Putina“, objasnio je on.\nIstovremeno je Štrahe kritikovao austrijsku spoljnu politiku, podsećajući da je Austrije neutralna zemlja, i da bi trebalo tako i da se ponaša u ovom konfliktu.\nI Obama bi uradio isto što i Putin: Štrahe\n16.55 - Rusija razmatra više scenarija kada je reč o događajima u Ukrajini, rekao je danas Dmitrij Peskov, portparol ruskog predsednika Vladimira Putina, ističući da "nijedna zemlja ne može da ostane ravnodušna ako se rat odvija u blizini njene granice".\n"Rusija, kao i svaka ozbiljna zemlja, ima više scenarija za događaje",\n14.30 - Moskva: Snažna podrška Ukrajini. MIP Rusije saopštio je danas da će Rusija pružiti snažnu pomoć Ukrajini, kako bi prebrodila krizu u kojoj se nalazi, naglašavajući da odgovornost za smanjenje tenzija pre svega snose ukrajinske vlasti.\n14.20 - Ruski predsednik Vladimir Putin izjavio je za državnu TV da "ništa ne sprečava" normalizaciju odnosa Rusije i Zapada koji su, zbog situacije u Ukrajini, najgori od vremena Hladnog rata. "To ne zavisi od nas. Ili ne samo od nas. To zavisi od naših partnera", rekao je ruski predsednik.\n12.54 - Rusija je spremna da ponudi najširu podršku u rešavanju političke krize u Ukrajini, rekao je zamenik ministra spoljnih poslova Rusije Grigorij Karasin na sastanku sa ukrajinskim predsedničkim kandidatom Olegom Carevim, saopštilo je rusko ministarstvo spoljnih poslova. U razgovoru ruska strana je naglasila da pitanja rešavanja unutrašnje političke krize treba da rešavaju sami Ukrajinci u bliskom kontaktu sa specijalnom pomatračkom misijom OEBS-a, preneo je Itar Tass. Rusija je spremna da u ovome pruži najširu podršku, navodi se u saopštenju.\n13.29 - Premijer Ukrajine Arsenij Jacenjuk naložio je istražnim organima da pronađu odgovorne pojedince koji su učestvovali u diskriminaciji i širenju antisemitskih letaka, javlja Unian.\n12.52 - Julija Timošenko, bivša premijerka Ukrajine i kandidat na predsedničkim izborima, pozvala je demonstrante, političare i javne ličnosti da organizuju okrugli sto kako bi se sredila situacija u jugoistočnom delu Ukrajine, prenosi Kijev post.\n12.12 - Ukrajinsko ministarstvo unutrašnjih poslova navelo je da pripadnici Desnog sektora nisu prisutni u istočnim delovima Ukrajine.\n11.51 - Ruski predsednik Vladimir Putin pozdravio je izbor bivšeg norveškog premijera Jensa Stoltenberga za šefa NATO-a, istakavši kako s njim ima "veoma dobre odnose". Za Stoltenberga, koji preuzima dužnost u oktobru, Putin smatra da bi mogao da popravi veze s Rusijom, ocenivši ga kao "veoma ozbiljnu i odgovornu osobu".S druge strane, Putin se nije povoljni izrazio o sadašnjem šefu NATO, Andersom Fogom Rasmusenom.On je ponovio optužbu da je Rasmusen, koji je bivši danski premijer, tajno snimio i posle obelodanio privatni razgovor između njih dvojice, što Rasmusen negira."Mislim da ništa ne sprečava normalizaciju odnosa i normalnu saradnju sa Zapadom. To ne zavisi od nas. Tačnije ne samo od nas. To zavisi od naših partnera", ističe Putin.\n11.40 - Mustafi Cemilu, jednom od vođa krimskih Tatara, nije dozvoljen ulazak na teritoriju Krima, javlja Kanal 5, dodajući da nije dato objašnjenje za ovu zabranu.\n11.27 - Vladimir Putin, predesnik Rusije, naveo je da postoji velika razlika između antiterorističkih akcija na severu Kavkaza 2000 godine, koje je sprovodila Rusija, i onih u Ukrajini koje sprovodi Kijev danas. "Na Kavkazu smo se suočili sa agresijom međunarodnog terorizma. U suštini to je bila formirana i dobro utrenirana banda koja je snabdevana i naoružavana iz inostranstva, a to je ogromna razlika", naveo je Putin.\nOn dao je kratak komentar povodom informacije da će bivši predsednik Ukrajine Viktor Janukovič za Uskrs biti u Ukrajini. "To morate njega pitati", rekao je Putin, prenose RIA Novosti.\n10.45 - Državni serketar SAD Džon Keri i ministar spoljnih poslova Rusije Sergej Lavrov razgovarali su telefonom o Ukrajini, na inicijativo američke strane. Keri je podsetio Lavrova da, u skladu sa dogovorima postignutim u Ženevi, svi demonstranti u Ukrajini treba da predaju oružje i oslobode okupirane zgrade.\n10.20 - Kremlj poziciju zapadnih zemalja o Ukrajini smatra licemernom, izjavio je Dmitrij Peskov, pres sekretar predsednika Rusije Vladimira Putina. On se osvrnuo na četvoropartitni sastanak u Ženevi u kome su učestvovale EU, SAD, Ukrajina i Rusija. "Veće licemerije po pitanju međunarodnih zakona do sada nije viđeno. Putin i ja to nikada nismo videli", rekao je Peskov. "Rusija je zemlja koja traži dijalog sa svim zemljama sveta, zemlja koja je zainteresovana za uzajamnu korist od saradnje i koja ima jasan cilj - da uveća dobrobit svih Rusa", dodao je Peskov, dodajući da Rusija ipak ima "crvene linije" koje predsednik Putin neće preći.\n09.36 - Veliki broj bojnih brodova i pomoćnih plovila mornaričkih snaga Ukrajine, koji su bili stacionirani na jezeru Donzulav, nakon što su bili zaplenjeni od strane ruskih snaga, podigao je zastave ukrajine i uputio se u Odesu.\n09.10 - Olgi Čugurevoj (53) iz Harkova koja je, 13. aprila, šutirala povređene pripadnike Evromajdana tokom protesta, određen je kućni pritvor od 60 dana.\n08.44 - Krim će u potpunosti preći na rusku rublju u sledećih nekoliko nedelja, izjavio je Sergej Aksjonov, aktuelni šef Krima.\n07.49 - Pripadnici federalista u Slovjansku upali su u romsko nasilje i, preteći oružjem, tukli su i opljačkali stanovnike, javlja Unian. Kako se navodi, napadači su izjavili da deluju po naređenju Vjačeslava Ponomareva, tzv gradonačelnika naroda.\n07.20 - Kijev je obećao da će svim regionima Ukrajine dozvoliti da samostalno odluče o statusu ruskog jezika, pozivajući na "mir i jedinstvo". Za to vreme vojne trupe ostaju u Istočnoj Ukrajini iako su sve vojne operacije stavljene u status "neaktivne".\nVjačeslav Ponomarev (Foto: Printscreen)\n07.10 - Federalisti u Slavijansku proglasili su "sezonu lova" na one koji govore ukrajinski, izjavio je njihov lider Vjačeslav Ponomarev. On je od građana zatražio da narodnoj miliciji prijave sve sumnjive osobe, a naročito one koji govore ukrajinski.\n06.50 - Evropska unija, Sjedinjene Američke države i naročito Rusija nisu garant nepovredivosti Ukrajine. Ukrajinci treba da se oslone na sami sebe, izjavio je predstavnik Desnog sektora Andrej Bondarenko. On je dodao da su vodeće države sveta davale garancije za teritorijalni integritet Ukraijine, ali da od toga nije proizišlo ništa. "Mi smo branili Ukrajinu i nastavićemo to da činimo. Ukrajinci se moraju osloniti samo na svoje sopstvene resurse", naglasio je on, prenosi Unian.\nukrajinakijevrusijakremljDmitrij PeskovDesni sektor


Gordana Maksimović: Da li uspešne sreća prati? - Pokazivač\nGordana Maksimović: Da li uspešne sreća prati?\nČesto mogu da čujem, ljude koji komentarišu tuđ uspeh i kako sa na tuđ uspeh, gleda. Obično svi misle da se do uspeha stiže lako i da neko postiže dobre rezultate, zahvaljujući tome što su mu zvezde naklonjene i što ih sreća prati. Kada sada malo bolje razmislim, ima tu i istine. Ali se i pitam zašto sreća ne prati i tebe, i tebe, i tebe, što najglasnije, komentarišeš kako je ovaj ili onaj došao do uspeha?


Индијски еп као српска историја\nU BAŠTI Studentskog kulturnog centra, u okviru 26. Beogradskog letnjeg festivala, sinoć je pred mnogobrojnom publikom odigrana predstava „Tamo gde senka nestaje“. Njeni tvorci su članovi trupe „Kriyative Theatre Trust“ iz Indije, a sa njima se na sceni našao i srpski performer Kristijan al Droubi.\nAutor izvedbe je Šrikant Rao, a dušu neobičnim likovima, osim Droubija, dali su Lakšmi Čandrašekar, Priti Baradvadž i Vinaja Čandra.\nVODEĆI U BANGALORU\n„Kriyative Theatre Trust“ osnovan je 2005. godine i sada je vodeća pozorišna trupa u Bangaloru, koja je sa svojim predstavama obišla svet. Jedinstvena je po tome što su skoro sve predstave u produkciji ovog pozorišta originalna dela koja su napisali članovi grupe. Verujući u moć pozorišta, pri izboru komada, rukovode se željom da daju svoj skromni doprinos stvaranju boljeg sveta i da svojoj publici donesu ono najbolje iz svih krajeva.


Lacio u raspadu, SMS na "diskontnoj" prodaji, šta se čeka? - Sportske.net\nIzgleda da se Lotito prizvao pameti, ali svejedno, ovo nije leto velikih transfera...\nUručite Juventusu titulu, Lacio digao ruke!Glumio Suareza, dobio četiri meča suspenzijeNarednik Sergej dobio zapoved, "Vreme je da odeš"!Želja za opstankom jača od želje za titulom, Lacio posustaje!Konačno, realna cena za Sergeja, novi trener i imamo transfer?!\nLacio se potpuno raspao nakon nastavka prvenstva, iako Juventus ne igra ništa posebno, prošetao se posle pandemije do titule. Rimljani se ne mogu prepoznati, najviše su insistirali na nastavku šampionata.\nMatematički nije rešeno, ali teško je verovati da šampion može, iako ponovimo, igra slabo, da izgubi ovoliku prednost. Juventus ima osam bodova prednosti nad Rimljanima, šest kola je do kraja, za sedam dana Lacio gostuje u Torinu, ali iskreno, s obzirom na raspored, male su šanse za čudo.\nLotito je svestan da je propuštena velika šansa, nakon novog neuspeha razgovarao je sa ekipom, za Inzagija i igrače nema opravdanja, prisutni su bili Igli Tare direktor kluba, ali i tim-menadžer Anđelo Peruci.\nPričalo se o očajnoj formi, tri poraza u nizu, da su dobijene dve od te tri utakmice, Lacio bi bio u trci, s obzirom da je Juve osvojio bod od poslednjih šest.\nMediji danas pišu da je Lacio odlučio da spusti cenu za Sergeja, da bi mogli da ga puste za 70 miliona i on igra loše kao ostatak ekipe, ali i da nema ponuda.\nČeka se PSŽ, Junajted je odustao jer Pogba ostaje, videćemo da li će u Rim uopšte i stići neka ponuda, a "Mesađero" tvrdi da u ovom trenutku nema šanse da neki od italijanskih klubova kupi Milinkovića jer je u doba pandemije za njih preskup.


Potpisan ugovor o otuđenju najveće građevinske parcele u nekom od naseljenih mesta - 14 miliona dinara za 2,8 hektara zemljišta - RTV Santos\nPotpisan ugovor o otuđenju najveće građevinske parcele u nekom od naseljenih mesta – 14 miliona dinara za 2,8 hektara zemljišta\nGrad Zrenjanin ostvario je u prethodnoj godini rekordne prihode od otuđenja gradskog građevinskog zemljišta, jer je od prodaje parcela na osnovu dva javna oglasa u budžet Grada Zrenjanina uplaćeno skoro 60 miliona dinara. Uz brojne parcele u samom gradu Zrenjaninu, na kojima će investitori graditi poslovne, individualne stambene i objekte kolektivnog stanovanja, zabeležena je i prodaja najveće građevinske parcele u nekom od naseljenih mesta – 2,8 hektara na ulazu u naseljeno mesto Ečka, za koju je investitor, kompanija “Linglong”, platio 14 miliona dinara.\nKroz refleksiju prodatih građevinskih parcela, stoji i podatak da je u ovom trenutku na teritoriji Zrenjanina otvoreno više od deset gradilišta novih stanova, da je u pripremi još nekoliko lokacija i da je to najpouzdaniji pokazatelj ukupnih privrednih kretanja u gradu. Izgradnja velikih proizvodnih pogona, kao i najavljene kapitalne infrastrukturne investicije čija realizacija predstoji, učinile su tržište stanogradnje u Zrenjaninu veoma dinamičnim i taj proces biće prisutan i u ovoj građevinskoj sezoni.\nZnačajan doprinos izgradnji stanova, i to kroz izgradnju pet stambenih objekata sa oko 300 stanova, daće i kompanija “Linglong”, čiji su predstavnici danas u Gradskoj kući potpisali ugovor o otuđenju gradskog građevinskog zemljišta sa gradonačelnikom Zrenjanina Simom Salapurom. Kako je istakao gradonačelnik Zrenjanina prilikom donošenja rešenja Gradskog veća o otuđenju građevinskog zemljišta, objekti kolektivnog stanovanja u Ečki biće namenjeni rezidencijalnom stanovanju, kao i za stanove srpskim i kineskim radnicima, zaposlenim u samoj kompaniji.\nOvakva investicija neminovno dovodi i do izgradnje pratećih sadržaja, poput novih trgovinskih objekata, poslovnih lokala druge namene, dečjih igrališta i slično, omogućava nova zapošljavanja i generalno menja ekonomsku sliku okruženja.\nParcela na kojoj će se graditi novo stambeno naselje nalazi se na obodu naseljenog mesta Ečka i oslanja se na pojas budućeg autoputa Beograd – Zrenjanin – Novi Sad, koji će se sa sadašnjim državnim putem Zrenjanin – Beograd ukrštati upravo na potezu između ulaza u Ečku i industrijske zone “Jugoistok”, odnosno pogona “Linglonga”. Uz ovako planiranu buduću izgradnju, Ečka u skoroj budućnosti postaje, praktično, deo grada Zrenjanina.\nPrethodnoSiguran korak i po ledu\nSledećeZa posebne osobe važno je izabrati poseban poklon\n28. decembra 2021.\t17:34\nTomislav Momirović: Radovi na izgradnji auto-puta počinju februara\n24. decembra 2021.\t16:07


Papa Franja u Grčkoj upozorio na 'povlačenje demokratije' u Evropi i svetu\nIzvor: RTS, 04.Dec.2021, 21:07\nPoglavar Rimokatoličke crkve papa Franja stigao je u posetu Grčkoj. Upozorio je na "povlačenje demokratije" i istakao da bez Atine i Grčke, Evropa i svet ne bili ono što su danas.\nPapa Franja je u svom prvom govoru u predsedničkoj vili u Atini, tokom trodnevne posete Grčkoj, izjavio je da je tu rođena demokratija.\n"Danas dolazi do povlačenja demokratije, ne samo na Starom >> Pročitaj celu vest na sajtu RTS << kontinentu. Učešće svih je od suštinskog značaja ne samo za postizanje ciljeva, već zato što govori o tome ko smo mi", rekao je grčkim i vatikanskim zvaničnicima, kao i katoličkim biskupima koji su prisustvovali ceremoniji dobrodošlice.\nDodao je da bez Atine i Grčke, Evropa i svet ne bi bili ono što su danas, ali je napomenuo da se stanje u Grčkoj pogoršalo posle ekonomske krize.\nGrčka predsednica Katerina Sakelaropulu poželela je dobrodošlicu papi Franji u Atini, iznoseći pohvale za njegov rad i njegovu "duboku društvenu osetljivost", prenosi Katimerini.\nPapa Franja doputovao je u Atinu, u okviru obilaska mediteranskih zemalja, tokom kojeg želi da ukaže na patnje migranata i izbeglica, a u nedelju, 5. decembra posetiće, po drugi put, ostrvo Lezbos.\nPapa Franja optužio Evropu da ignoriše probleme migranata\nIzvor: Radio Slobodna Evropa, 05.Dec.2021, 13:46\nPoglavar Rimokatoličke crkve papa Franja osudio je zanemarivanje izbeglica i migranata u Evropi, dok se obraćao tražiocima azila na grčkom ostrvu Lezbos. Papa je tokom posete kampu Mavrovuni 5. decembra rekao da neki u Evropi "istrajavaju u tretiranju problema izbeglica kao stvari koja ih se ne...


Nulta emisija ugljenika | TOYOTA viljuškari\nToyota Industries Corporation izabrana za CDP A listu\nToyota Industries Corporation (TICO) izabrana je za A listu već drugu godinu zaredom\nToyota Industries Corporation (TICO) izabrana je za A listu već drugu godinu zaredom. Prisustvo na A listi znači maksimalan rezultat u istraživanjima koje je CDP sproveo o klimatskim promenama. Toyota Material Handling Europe, sa svojim evropskim odeljenjem za rukovanje materijalom, kompletirala je aktivnosti u vezi sa smanjenjem emisije gasova sa efektom staklene bašte i uticajem na klimatske promene.\nToyota Material Handling Europe kontinuirano doprinosi postizanju ciljeva kompanije Toyota Industries Corporation. Jedan od primera je upotreba bio-gasa neutralnog ugljenika u kompaniji Toyota Material Handling Manufacturing Sweden u Mjolbiju, koja je postigla nultu emisiju ugljenika u 2019. godini. Ova fabrika je prva od svih fabrika članica TICO grupe koja je to postigla, a Tekniska Verken kompanija je nagrađena kao održiva kompanija godine za mnoge inicijative koje je pokrenula.\nToyota Material Handling Europe ovim demonstrira kako tehnologija sa niskim udelom ugljenika može biti dostupna i pristupačna za kompanije i kupce koji su spremni za inovacije. Primanje najviše ocene već drugu godinu zaredom pokazuje da su ove inicijative prepoznatljive.\n„U okviru našeg Izveštaja o održivosti za 2019. godinu izvestili smo da su emisije CO2 iz unutrašnjih operacija (fabrike i kompanije za prodaju) u Evropi porasle za nula odsto od 2012. godine. Istovremeno su prihodi porasli za 54% u istom periodu, a mi nastavljamo raditi na daljim smanjenjima. Na primer, 100% smo posvećeni kupovini električne energije iz obnovljivih izvora od 2020. godine pa nadalje. To će dodatno smanjiti emisiju za 15% “, kaže Tom Schalenbourg, direktor održivog razvoja u kompaniji Toyota Material Handling Europe.\nŠestogodišnji akcioni plan za zaštitu životne sredine kompanije Toyota Industries\nToyota Industries Group je u martu 2016. formulisala „Idealno stanje 2050. godine“ i objedinila svoje aktivnosti tokom pet godina od FI2017 do FI2021 u svom „Šestogodišnjem akcionom planu zaštite životne sredine“, koji trenutno sprovodi. Kompanija pokreće sledeće inicijative zasnovane na gore navedenom planu:\n1. Smanjenje emisije CO2 za 10% za FI2021 u poređenju sa FI2006 (Toyota Industries)\n2. Smanjenje osnovne jedinice za emisiju CO2 za 26% za FI2021 u poređenju sa FI2006 (Toyota Industries Group)\n3. Razumevanje i smanjenje rizika povezanih sa vodenim resursima na svakom proizvodnom mestu\nU budućnosti, Toyota Industries Group će nastaviti da odgovara na klimatske promene kao ključno pitanje. Pored toga, kompanija će doprineti ostvarivanju održivog društva globalnim aktivnostima zaštite životne sredine. Rezultati CDP-a zvanično su objavljeni 20. januara na predstavljanju CDP 2019 Japan. Detaljnije informacije možete pronaći u saopštenju kompanije Toyota Industries Corporation\nCDP je globalna neprofitna dobrotvorna organizacija pokrenuta u Velikoj Britaniji 2000. godine koja promoviše smanjenje emisija gasova sa efektom staklene bašte i zaštitu vodnih resursa i šuma od strane kompanija i vlada. U 2019. CDP je obavio ankete i procene glavnih svetskih kompanija u ime 525 institucionalnih investitora (ukupna imovina u upravljanju: 96 biliona američkih dolara) i 125 kompanija i organizacija (ukupni troškovi nabavke: 3,6 biliona američkih dolara).\nO kompaniji Toyota Material Handling Europe\nToyota Material Handling Europe evropsko je sedište kompanije Toyota Material Handling Group, koja je deo Toyota Industries Corporation - svetskog lidera u opremi za rukovanjem materijalima. Omogućuje preduzećima svih veličina, u više od 30 evropskih zemalja, kompletan asortiman viljuškara, BT magacinsku opremu / usluge, rešenja i inovacije dodane vrednosti. Preko 95% viljuškara se proizvodi u našim evropskim fabrikama, u Švedskoj, Francuskoj i Italiji - sve prema standardima kvaliteta Toyota TPS-a. Saznajte više kako biste postigli izuzetnu efikasnost u svojim operacijama.


Vlada postepeno popušta mere – RADIO TELEVIZIJA BOR\nVlada postepeno popušta mere\n12 meseci ago Marija Dimitrijević\nSRBIJA – U Srbiji će posle Vaskrsa postepeno da budu smanjene oštre mere koje je uvela Vlada Srbije povodom pandemije koronavirusa, od potpune zabrana kretanja za penzionere i ukidanja gradskog i međugradskog prevoza do skraćenog radnog vremena prodavnica, zatvorenih restorana i tržnih centara, rekao je predsednik Srbije Aleksandar Vučić. Najpre će zabrana kretanja biti skraćena, pa će tako od utorka, 21. aprila policijski čas početi u 18 sati, umesto u 17 časova.\nIstog dana, stariji od 65 godina kojima je do sad bio potpuno zabranjen izlazak iz domova, imaće slobodu da prošetaju utorkom, petkom i nedeljom od 18 sati do jedan sat iza ponoći u intervalu od 30 minuta. Kada će izlaziti je potpuno do njih, a ukoliko se ova mera pokaže kao jedna u kojoj nema zloupotrebe, od narednog ponedeljka će moći da izlaze svakog dana u istom trajanju. Dosadašnje pravilo za odlazak u prodavnicu za građane starije od 65 godina ostaje nepromenjeno.\nGrađevinari u Srbiji će takođe od utorka početi da rade „punom parom“, a od utorka počinje i otvaranje zanatskih radnji, odnosno obućari, krojači, automehaničari, prodavnice tehničke robe, građevinskog materijala.\nDruge radnje biće otvorene od 27. aprila ako imaju manje od 300 kvadrata. U ovu kategoriju spadaju frizerski saloni i saloni lepote, a za teretane će morati da bude obezbeđena posebna zaštita i plan je da oni počnu da rade do 4. maja. Tada bi trebalo da bude ponovo uspostavljen i međugradski saobraćaj, a potom se očekuje i otvaranje tržnih i turističkih centara i hotela.\n„Očekujem da hoteli, banje, tržni centri, kafići, restorani i aerodrom počnu da rade do 11. maja“, rekao je predsednik Vučić i dodao da će i „fabrike početi da rade od 4. ili 11.maja“.\n„Ako krene lošije, povući ćemo sva ublažavanja mera i vratiti na postojeće. Građani će dobiti jednokratnu pomoć u visini 100 evra, i najverovatnije će već 11. ili 12. maja novac biti uplaćen na tekuće račune“, objasnio je Vučić.\nTags: aleksandar vucic, korona, kovid, mere, policijski čas, popuštanje, Rad, ublažavanje, zabrana kretanja\nPrevious Izdavanje potvrda za povratak na posao\nNext Poslanica patrijarha srpskog Irineja


Kongres studenata elektrotehnike – EESTEC\nKongres studenata elektrotehnike – EESTEC – Personal magazin\nU ime dugogodišnje uspešne saradnje sa Elektrotehničkim fakultetima u Srbiji, kompanija Siemens d.o.o. Beograd pružila je podršku udruženju studenata elektrotehnike – EESTEC pri organizaciji Kongresa studenata elektrotehnike Evrope koji se…\nU ime dugogodišnje uspešne saradnje sa Elektrotehničkim fakultetima u Srbiji, kompanija Siemens d.o.o. Beograd pružila je podršku udruženju studenata elektrotehnike – EESTEC pri organizaciji Kongresa studenata elektrotehnike Evrope koji se održao od 20.-30. marta 2009. godine u Beogradu.\nOvaj kongres, koji je okupio uspešne studente iz velikog broja evropskih zemalja, bio je odlična prilika za studente iz Srbije da predstave našu zemlju kao perspektivnu i modernu državu, koja je na putu da postane deo savremene Evrope. Razmena iskustava, ideja i zajednički rad sa kolegama iz inostranstava pomoći će stvaranju budućih inženjera u Srbiji, koji će imatu vodeću ulogu u razvoju zemlje.\nSiemens i druge kompanije učestovale su na „Open day“ događaju, koji je organizovan tokom trajanja Kongresa, kada su studenti imali mogućnost da se u direktnom razgovoru sa predstavinicima firmi upoznaju sa njihovim interesantnim projektima na kojima rade.\nKongres studenata elektrotehnike – EESTEC was last modified: April 14th, 2009 by Redakcija\nSiemens na konferenciji o otpadnim vodama\nNovi Telenorov paket kombinuje najbolje od pripejd i postpejd sistema plaćanja – i dopuna kredita i mesečna pretplata


Tanjug 18. maja 2021. 18:35\nBRISEL – Šef diplomatije EU, Žosep Borelj, osudio je raketiranje izraelske teritorije od strane Hamasa i podržao pravo Izraela da se brani „proporcionalno i u skladu sa međunarodnim humanitarnim pravom“.\nBorelj je, posle vanredne video konfrencije ministra spoljnih poslova EU, koju je sazvao zbog eskalacije nasilja između Izraela i Palestinaca, naglasio da je 26 od 27 država članica podržalo ”opšti stav” u kontekstu krize za koju je ocenjeno da je najgora kriza u Izraelu i okupiranim palestinskim teritorijama još od 2014. godine.\n”Prioritet je trenutni prestanka nasilja i zaustavljanje vojnih aktivnosti kako bi se zaštitili civili i omogućilo dopremanje humanitarne pomoći Gazi”, kaže Borelj.\nOn dodaje da je nasilje koje se događa poslednjih dana u pojasu Gaze dovelo do velikog broja civilnih žrtava, među kojima ima mnogo žena i dece, i naglašava da je to neprihvatljivo.\n”Izrael i Palestina imaju pravo na bezbednost, a to zatheva pravo političko rešenje”, navodi Borelj.\nŠef diplomatije EU je naveo da je pored osnovnog prioriteta, prekida nasilja, neophodno krenuti u uspostavljnje političkog dijaloga, povratak poveranja i ”potencijalno pokretanje mirovnog procesa koji je dugo u blokadi”.\nBorelj je ukazao na pojačani angažaman EU u cilju prekida vojnih dejstava i povratka dijalogu i naglasio da će se na tome raditi zajedno sa novom adminsitracjom u Vašingtonu.